open-index/open-wikipedia-markdown huggingface dataset:
ଗର୍ଭାବସ୍ଥାର ବହୁରୂପୀ ଉଦ୍ଗୀରଣ

**ଗର୍ଭାବସ୍ଥାର ବହୁରୂପୀ ଉଦ୍ଗୀରଣ** (ଇଂରାଜୀ ଭାଷାରେ **Polymorphic eruption of pregnancy/PEP**), ଅନ୍ୟ ନାମ **ପ୍ରୁରାଇଟିକ ଅର୍ଟିକାରିଆଲ ପାପୁଲସ ଏବଂ ଗର୍ଭାବସ୍ଥାର ପ୍ଲେକ** ( **PUPPP**), ହେଉଛି ଗର୍ଭାବସ୍ଥାରେ ଚର୍ମ ଅବସ୍ଥାର ପରିବର୍ତ୍ତନ ।   ଏହାର ଲକ୍ଷଣ ମଧ୍ୟରେ ନାଭି ଚାରିପାଖରେ କିଛି ଅଣ-ଜଡିତ ସ୍ଥାନ ବ୍ୟତୀତ ଅନ୍ୟ ସ୍ଥାନରେ ଅତ୍ୟଧିକ ଗଲୁ ହାଇଭ୍‌ସ, ଛୋଟ ଛୋଟ ଫୋଟକା, ଏବଂ ବ୍ୟାପକ ଲାଲ ରଙ୍ଗ ହୋଇପାରେ । ଆରମ୍ଭ ସାଧାରଣତଃ ଗର୍ଭାବସ୍ଥାର ପରବର୍ତ୍ତୀ ଭାଗରେ କିମ୍ବା ପ୍ରସବ ହେବାର କିଛି ସମୟ ପରେ ହୋଇଥାଏ । ବେଳେବେଳେ ଆଇଜିଇ (IgE) ବୃଦ୍ଧି ବ୍ୟତୀତ ଅନ୍ୟାନ୍ୟ ପରୀକ୍ଷାଗାର ପରୀକ୍ଷା ଫଳ  ସ୍ୱାଭାବିକ ଥାଏ । ସାଧାରଣତଃ ଏହା ଚର୍ମରେ ପ୍ରୟୋଗ କରାଯାଏ ଯେପରିକି ବିଟାମେଥାସୋନ ଭାଲେରେଟ ୦.୧%; ଯଦିଓ ବେଳେବେଳେ ପାଟିରେ ଦିଆଯାଇପାରେ ।  ସେଟିରିଜାଇନ ପରି ଆଣ୍ଟିହିଷ୍ଟାମିନ ମଧ୍ୟ ବ୍ୟବହାର କରାଯାଇପାରେ । ପ୍ରସବ ପରେ ସ୍ଥିତି ସ୍ୱତଃ ସମାଧାନ ହୋଇଯାଏ । ଏହା ମା କିମ୍ବା ଶିଶୁ ପାଇଁ କୌଣସି ଦୀର୍ଘକାଳୀନ ବିପଦ ଉପସ୍ଥାପନ କରେ ନାହିଁ । ଏହା ପୁନର୍ବାର ହେବା ଅସ୍ୱାଭାବିକ ଅଟେ ।

ଗର୍ଭଧାରଣର ପଲିମର୍ଫିକ ଉଦ୍ଗୀରଣ ରୋଗ ୧୨୦ରୁ ୩୦୦ ଗର୍ଭବତୀ ମହିଳାଙ୍କ ମଧ୍ୟରୁ ଜଣକୁ ପ୍ରଭାବିତ କରେ । ଯାହାର ଯାଆଁଳା ବା ଟ୍ରିପଲେଟ ବା ତ୍ରିକ ଛୁଆ ମଧ୍ୟରୁ ୩ରୁ ୧୭% ପ୍ରଭାବିତ ହୁଏ । ପ୍ରଭାବିତ ମହିଳାମାନେ ଏକ ପୁରୁଷ ଶିଶୁକୁ ବହନ କରିବା ସମ୍ଭାବନା ଦୁଇଗୁଣ ହୋଇପାରେ । ୧୯୭୯ ମସିହାରେ ଏହି ଅବସ୍ଥା ପ୍ରଥମେ ବର୍ଣ୍ଣନା ହୋଇଥିଲା ।

## ଆଧାର
ରଘୁନାଥ ମହାପାତ୍ର (ଲେଖକ)

**ରଘୁନାଥ ମହାପାତ୍ର** (୦୮ ଡିସେମ୍ବର ୧୯୩୯) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଅନୁବାଦକ ।

## ଜନ୍ମ ଓ ଜୀବନ 
ରଘୁନାଥଙ୍କ ଜନ୍ମ ୧୯୩୯ ମସିହା, ଡିସେମ୍ବର ୮ ତାରିଖରେ ଭଦ୍ରକ ଜିଲ୍ଲାର ଭଣ୍ଡାରିପୋଖରୀ ଅନ୍ତର୍ଗତ ଝୁଟୁଣା ଗ୍ରାମରେ । ଘରୋଇ ସଂସ୍ଥାରେ ଚାକିରୀ କରୁଥିଲେ । ଓଡ଼ିଆ ଭାଷା ସାହିତ୍ୟ ପ୍ରତି ତାଙ୍କର ଅହେତୁକ ଆଗ୍ରହ ଯୋଗୁଁ ସେ ଅର୍ଦ୍ଧଶତାଧିକ ଗଳ୍ପ, ଉପନ୍ୟାସ ରଚନା କରିପାରିଥିଲେ । ୧୯୬୨ରେ କେନ୍ଦୁଝର ସାହିତ୍ୟ ସଂସଦର ସଂଗଠକ, ୧୯୬୯ରେ ଡଗର ସହକାରୀ ସମ୍ପାଦକ ଦାୟିତ୍ୱ ନିର୍ବାହ କରିଥିଲେ । ୧୯୭୩ରେ ତାଙ୍କ ପ୍ରତ୍ୟକ୍ଷ ସମ୍ପାଦନାରେ ଅଧୁନା ପ୍ରକାଶ ପାଇଥିଲା । ୨୦୦୧ରେ ନିଜ ଅନୁବାଦ ପୁସ୍ତକ 'ଲୌହ କପାଟ' ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

## ରଚନାବଳୀ 
### କବିତା 
* *ମନ ଓ ମାନସୀ* (୧୯୬୭)
* *ଅଭୁଲା ସ୍ମୃତି* (୧୯୬୧)

### ଗଳ୍ପ 
* *ରଙ୍ଗ ବଲ୍ଲରୀ* (୧୯୬୮)
* *ମନ ଅରଣ୍ୟ* (୧୯୭୧)
* *ସ୍ମୃତି ମରୁର ନଈ* (୧୯୭୧)
* *ଶୁଆ ନୁହେଁ ଶାରୀ* (୧୯୭୮)
* *ରଘୁନାଥ ମହାପାତ୍ରଙ୍କ କଥା ସମଗ୍ର* (୨୦୦୩)
* *ଜୀବନ ନଈ ଅଙ୍କାବଙ୍କା* (୨୦୧୩)
* *ଶେଷ ପ୍ରହର*
* *ନିଶି ବିହଙ୍ଗୀ*
* *ଦୂର ବସନ୍ତର ପକ୍ଷୀ*

### ଉପନ୍ୟାସ 
* *ଘଟସୂତ୍ର* (୧୯୬୨)
* *ପରଦେଶୀ ପ୍ରିୟା* (୧୯୬୨)
* *ଶତାବ୍ଦୀର କ୍ଷୁଧା* (୧୯୭୦)
* *ମୁଁ ମନ୍ତ୍ରୀ ହେବି* (୧୯୭୨)
* *ଧୂସର ମାଟି ଓ ସବୁଜ ଶସ୍ୟ*
* *ନିଃସଙ୍ଗ ପୃଥିବୀ*
* *ଏଇ ଦିନଟି*
* *ଶେଷ ପ୍ରହର*
* *ପ୍ରଥମ ପ୍ରତିଶ୍ରୁତି*
* *ଅନେକ ଝଡ଼ର ଆକାଶ*
* *ଶଶିକଳା*
* *ନାଁ ଆଉ ନାଁ*

### ଅନୁବାଦ 
* *ଜାପାନ ଚାଲ - ଜାପାନ ଚାଲ*
* *ସଦାଚାର ତାବିଜ*
* *ଚାନ୍ଦର ଦାମ୍ ଏକ ପଇସା*
* *ଲୌହ କପାଟ*
* *ରବୀନ୍ଦ୍ର ନାଥଙ୍କ ଜନପ୍ରିୟ ଗଳ୍ପ*
* *ଆଶାପୂର୍ଣ୍ଣାଙ୍କ ଜନପ୍ରିୟ ଗଳ୍ପ*
* *ରାଜରାଣୀ*
* *ମନ ତଳେ ମନ*
* *ଅଗ୍ନିପରୀକ୍ଷା*
* *ଭଲପାଇବାର ଭଟ୍ଟା*
* *ଆଶାପୂର୍ଣ୍ଣା ଦେବୀଙ୍କ ଦୂରଗବାକ୍ଷ*
* *ତାମସୀ*
* *ନବୀନ ଦତ୍ତ*
* *ଜୀବନ ଜାହ୍ନବୀ*
* *ଆଶାପୂର୍ଣ୍ଣା ଦେବୀଙ୍କ ଆତ୍ମକଥା
### ଜୀବନୀ 
* *ଖାରବେଳ
* *କାଳଜୟୀ କଥାଶିଳ୍ପୀ ଶରତଚନ୍ଦ୍ର
* *ଜାତିର ଜନକ ଗାନ୍ଧିଜୀ
* *ଜବାହାରଲାଲ ନେହୁରୁ
### ଅନ୍ୟାନ୍ୟ 
* *ଶ୍ରୀ ସତ୍ୟସାଇ କଥାମୃତ
* *ପ୍ରେମାବତାର ଶ୍ରୀ ସତ୍ୟସାଇ
* *ଶରିଡ଼ି ସାଇଙ୍କ ଲୀଳା ବିଭୁତି
* *ପୁଟ୍ଟପର୍ତ୍ତିରେ ଦୁଇଦିନ (ଭ୍ରମଣକାହାଣୀ)
* *ଫତୁରା ନନ୍ଦଙ୍କ ଶ୍ରେଷ୍ଠ ହାସ୍ୟ ଗଳ୍ପ
* *ମାଧବ ଶତପଥିଙ୍କ ଶ୍ରେଷ୍ଠଗଳ୍ପ

## ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୧ (*ଲୌହ କପାଟ'' ପାଇଁ)

## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ସାହିତ୍ୟିକ
ମହାଧମନୀ ବିଦାରଣ

ବା

**ମହାଧମନୀ ବିଦାରଣ ବା ଫାଟିବା,** (ଇଂରାଜୀ ଭାଷାରେ  **Aortic rupture**) ହେଉଛି ଏକ ସାଂଘାତିକ ଦୁଃଖଦ ଅବସ୍ଥା ଯେଉଁଥିରେ ଶରୀରର ସବୁଠାରୁ ବଡ ଧମନୀ, ଯାହାକୁ ମହାଧମନୀ କୁହାଯାଏ, ତାହାର ପୁରା କାନ୍ଥ ଫାଟିଯାଏ । ଲକ୍ଷଣଗୁଡିକ ହଠାତ୍ ଆରମ୍ଭ ହୋଇ ଭୟଙ୍କର ଉଦର ଯନ୍ତ୍ରଣା, ଛାତି ଯନ୍ତ୍ରଣା କିମ୍ବା ପିଠି ଯନ୍ତ୍ରଣା ହୋଇପାରେ ।   ଅନ୍ୟାନ୍ୟ ଲକ୍ଷଣ ମଧ୍ୟରେ ହାଲୁକା ମୁଣ୍ଡ, ଅଣନିଶ୍ୱାସ କିମ୍ବା ଖାଦ୍ୟ ଗିଳିବାରେ ଅସୁବିଧା  ହୋଇପାରେ ।

କାରଣଗୁଡିକ ମଧ୍ୟରେ ଆଘାତ ଯାହା ଅଦାଢ଼ୁଆ ବା ଅନୁବେଶକାରୀ ହୋଇପାରେ କିମ୍ବା ଆଓର୍ଟିକ ଆନିଉରିଜ୍ମର ଜଟିଳତା ( ପେଟ କିମ୍ବା ଥୋରାସିକ୍ ) ହୋଇପାରେ ।

ଆନିଉରିଜ୍ମ ଭାଙ୍ଗିବା ପୂର୍ବରୁ  ମରାମତି କରି ଏହାର ପ୍ରତିଷେଧ କରାଯାଏ । ଫାଟିବା ମାତ୍ରେ ବଞ୍ଚିବାର ସୁଯୋଗ ଦେବା ପାଇଁ ତୁରନ୍ତ ଅସ୍ତ୍ରୋପଚାର ଆବଶ୍ୟକ ହୁଏ ।

ଆଓର୍ଟା ଫାଟିବା ଅପେକ୍ଷାକୃତ ସାଧାରଣ ଭାବେ ଦେଖାଯାଏ । ମୋଟର ଯାନ ଧକ୍କା ହେତୁ ଏହା ୨୦% ପର୍ଯ୍ୟନ୍ତ ମୃତ୍ୟୁରେ ସହାୟକ ହୋଇଥାଏ । ଏହି ଅବସ୍ଥାର ପ୍ରାରମ୍ଭିକ ବର୍ଣ୍ଣନା ଆଣ୍ଡ୍ରିଆସ୍ ଭେସାଲିଅସଙ୍କଦ୍ୱାରା ୧୫୫୭ ମସିହାରୁ ଆରମ୍ଭ ହୋଇଥିଲା ।

## ଆଧାର
ଶ୍ୟାମସୁନ୍ଦର ମହାପାତ୍ର (ଲେଖକ)

**ଶ୍ୟାମସୁନ୍ଦର ମହାପାତ୍ର** (୧୯ ସେପ୍ଟେମ୍ବର ୧୯୪୩ - ୩୦ ଅକ୍ଟୋବର ୨୦୨୪) ଜଣେ ଓଡ଼ିଆ ଲୋକସଂସ୍କୃତିବିତ୍, ଗବେଷକ, କବି ଓ ପ୍ରାବନ୍ଧିକ ଥିଲେ । ନିଜ ସାରସ୍ୱତ ସାଧନା ପାଇଁ  ଓଡ଼ିଶା ସାହିତ୍ୟ ଏକାଡେମୀଦ୍ୱାରା ସମ୍ବର୍ଦ୍ଧିତ ହୋଇଥିଲେ ।

## ବ୍ୟକ୍ତିଗତ ଜୀବନ
ଶ୍ୟାମସୁନ୍ଦର ୧୯୪୩ ମସିହାରେ ମୟୂରଭଞ୍ଜ ଜିଲ୍ଲାର ବଣକାଟିଠାରେ ଜନ୍ମଗ୍ରହଣ କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର, ବିଶ୍ୱଭାରତୀ ଶାନ୍ତିନିକେତନରୁ ପିଏଚ୍ ଡି ଶିକ୍ଷା ଲାଭ କରିଥିଲେ । ସେ ଫୋକଲାର ଏକାଡ଼େମୀ, ଉତ୍କଳ ସାହିତ୍ୟ ସମାଜ ସଦସ୍ୟ, ଭାରତୀୟ ଫୋକଲାର କଂଗ୍ରେସ ପରିଚାଳନା କମିଟିର ସଦସ୍ୟ ରହିଥିଲେ । ଲୋକସଂସ୍କୃତି ଉପରେ ସେ ବ୍ୟାପକ ଗବେଷଣା କରିବା ସହିତ ହାସ୍ୟବ୍ୟଙ୍ଗ ରଚନାରେ ପାରଦର୍ଶିତା ଲାଭ କରିଥିଲେ । ବ୍ୟଙ୍ଗସାହିତ୍ୟ ପାଇଁ ସେ ସରସ ସାହିତ୍ୟ ସମିତି, କଟକ ତରଫରୁ ରସରାଜ ଉପାଧି ପ୍ରାପ୍ତ ।

## ରଚନାବଳୀ
* *ଇଂରେଜୀ ସାହିତ୍ୟର ଇତିହାସ ୧୯୭୯
* *ଶ୍ୱେତ ହଂସୀର ଜ୍ୱାଳା (ଅନୁବାଦ କବିତା) ୧୯୮୧
* *ଓଡ଼ିଆ ଲୋକ ସାହିତ୍ୟ (ସଂପାଦନା) ୧୯୮୨
* *ସାହିତ୍ୟ ସ୍ନାନ ୧୯୯୧
* *ଲୋକ ସାହିତ୍ୟ ତତ୍ତ୍ୱ ୧୯୯୫
* *ଭଟ୍ଟ ନନା (ଅନୁବାଦ ଏକାଙ୍କିକା)
* *ପାଶ୍ଚାତ୍ୟ ପୁରାଣ ପ୍ରଦର୍ଶିକା
* *ସାନ୍ତାଳ ଲୋକ କାହାଣୀ
* *ଓଡ଼ିଆ ଲୋକସାହିତ୍ୟ ସମୀକ୍ଷା (ଯୁଗ୍ମ ସଂକଳକ- ମିହିର କୁମାର ସାହୁ)*
* *ବାଙ୍କ ଚାହାଣୀ (କବିତା)
* *ପୁନଶ୍ଚ ବାଙ୍କ ଚାହାଣୀ (କବିତା)
* ''ସୁବର୍ଣ୍ଣ ସମାଲୋଚନା (ସଂପାଦନା)

## ସମ୍ମାନ ଓ ପୁରସ୍କାର
* ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା - ୨୦୧୩
* ସରସ ସାହିତ୍ୟ ସଂସଦ ପକ୍ଷରୁ 'ରସରାଜ' ଉପାଧି

## ଆଧାର
ଶ୍ରେଣୀ:୧୯୪୩ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧିତ ସାହିତ୍ୟିକ/ସାହିତ୍ୟିକା
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ମେକୋନିଅମ ଆସ୍ପିରେସନ ସିଣ୍ଡ୍ରୋମ

**ମେକୋନିଅମ ଆସ୍ପିରେସନ ସିଣ୍ଡ୍ରୋମ** ( ଏମଆସ/**MAS** ), **ଯାହା  ନିଓନାଟାଲ ଆସ୍ପିରେସନ ଅଫ ମେକୋନିଅମ** ଭାବରେ ମଧ୍ୟ ଜଣାଶୁଣା, ଏକ ରୋଗ ଯେଉଁଥିରେ ପ୍ରସବ ସମୟରେ  ମେକୋନିଅମ୍ - ଆମନିଓଟିକ ଫ୍ଲୁଇଡ ଏକ ନବଜାତ ଶିଶୁର ଫୁସଫୁସରେ ପ୍ରବେଶ କରେ । ଏହାର ଲକ୍ଷଣ ମଧ୍ୟରେ ଶ୍ୱାସକ୍ରିୟା ସମସ୍ୟା ହୁଏ ଯେପରିକି ଦ୍ରୁତ ନିଶ୍ୱାସ, ନାକ ଜଳିବା ଏବଂ କମ୍ ଅମ୍ଳଜାନ ହୋଇପାରେ । 

ପ୍ରାୟ ୧୦% କ୍ଷେତ୍ରରେ ଶିଶୁମାନେ ପ୍ରସବ ପୂର୍ବରୁ ମେକୋନିଅମ୍ ଛାଡ଼ନ୍ତି ।

## ଆଧାର
କାଳଭୈରବ ମନ୍ଦିର, ବ୍ରାହ୍ମଣବରିଆ

**କାଳଭୈରବ ମନ୍ଦିର**, (ବଙ୍ଗାଳୀ: কালভৈরব মন্দির) ବଙ୍ଗଳାଦେଶରେ ଥିବା ଏକ ହିନ୍ଦୁ ମନ୍ଦିର । ଏହି ମନ୍ଦରଟି  ବଙ୍ଗଳାଦେଶର ବ୍ରାହ୍ମଣବରିଆ ଜିଲ୍ଲାର ମେଡାଠାରେ ଅବସ୍ଥିତ । ଏହି ମନ୍ଦିରଟି ଭଗବାନ ଶିବଙ୍କ ଉଦ୍ଦେଶ୍ୟରେ ସମର୍ପିତ । ଏହି ମନ୍ଦିର ବିଶାଳ ଶିବଲିଙ୍ଗ ପାଇଁ ପ୍ରସିଦ୍ଧ । ଏଠାକାର  ୨୮ ଫୁଟ ଉଚ୍ଚର ଶିବ ପ୍ରତିମୂର୍ତ୍ତି ଦୁନିଆର ସବୁଠୁ ବଡ ଶିବଲିଙ୍ଗ ବୋଲି ଅନୁମାନ କରାଯାଏ | କାଳ ଭୈରବ କୁହାଯାଉଥିବା ହିନ୍ଦୁ ଭଗବାନ ଶିବ ଏଠାକାର ମୁଖ୍ୟ ଆକର୍ଷଣ ହୋଇଥିଲେ ମଧ୍ୟ ଦେବୀ କାଳୀଙ୍କୁ ମଧ୍ୟ ସେଠାରେ ପୂଜା କରାଯାଇଥାଏ । କାଳୀଙ୍କ ପ୍ରତିମୂର୍ତ୍ତି କାଳ ଭୈରବଙ୍କର ଡାହାଣ ପାର୍ଶ୍ୱରେ ଅବସ୍ଥିତ ଏବଂ ଦେବୀ ପାର୍ବତୀଙ୍କ ପ୍ରତିମୂର୍ତ୍ତି ବାମ ପାର୍ଶ୍ୱରେ ଶୋଭା ପାଉଛନ୍ତି । ଏହି ମନ୍ଦିର ବାଂଲାଦେଶର ଶୈବମାନଙ୍କ ପାଇଁ ଏକ ପ୍ରମୁଖ ତୀର୍ଥସ୍ଥାନ ଭାବେ ପରିଚିତ |

### ଇତିହାସ 
ଏହି ମନ୍ଦିର ଉନ୍ନବିଂଶ ଶତାବ୍ଦୀରୁ ଆରମ୍ଭ ହୋଇଥିବାର ଅନୁମେୟ । କିମ୍ବଦନ୍ତୀ ଅନୁସାରେ ପ୍ରାୟ ୨୦୦ ବର୍ଷ ପୂର୍ବେ ଦୁର୍ଗାଚରଣ ଆଚାର୍ଜୀ ନାମକ ଜଣେ ଶିଳ୍ପୀ ଏକ ସ୍ୱପ୍ନାଦେଶ ପାଇ ମାଟିରୁ ମୂର୍ତ୍ତି ନିର୍ମାଣ ପାଇଁ ପ୍ରସ୍ତୁତି ଆରମ୍ଭ କରିଥିଲେ । ଏହି ମନ୍ଦିର ନିର୍ମାଣ ପାଇଁ ସରାୟଲର ପ୍ରସିଦ୍ଧ ଜମିଦାର ନୁର ମହମ୍ମଦ ଜମି ଦାନ କରିଥିଲେ ।

ବାଂଲାଦେଶ ମୁକ୍ତି ଆନ୍ଦୋଳନ ସମୟରେ ପାକିସ୍ତାନୀ ସୈନିକମାନେ ବାଂଲାଦେଶର ଅନେକ ହିନ୍ଦୁ ମନ୍ଦିରକୁ ନଷ୍ଟ କରି ଲୁଟି ନେଇଥିଲେ। ଏହି ମନ୍ଦିରଟି ନଷ୍ଟ ହୋଇଥିବା ସେହିପରି ଅନେକ ହିନ୍ଦୁ ମନ୍ଦିର ମଧ୍ୟରୁ ଅନ୍ୟତମ । ସୈନିକମାନେ ଡାଇନାମାଇଟ୍ ବ୍ୟବହାର କରି ଏହି ପ୍ରତିମୂର୍ତ୍ତିର କିଛି ଅଂଶ ନଷ୍ଟ କରିଦେଇଥିଲେ | ପରେ ପୁନର୍ବାର ଏହି ପ୍ରତିମୂର୍ତ୍ତି ତିଆରି କରାଯାଇଥିଲା । ଏହି ମୂର୍ତ୍ତି ନିର୍ମାଣ ପାଇଁ ଚାରି ବର୍ଷ ଲାଗିଗଲା କିନ୍ତୁ ଏହା ମାତ୍ର ୨୪ ଫୁଟ ଉଚ୍ଚତା ବିଶିଷ୍ଟ ହୋଇପାରିଲା । ବର୍ତ୍ତମାନର ମୂର୍ତ୍ତି ପଥରରେ ନିର୍ମିତ |

### ଅବସ୍ଥିତି 
ବ୍ରାହ୍ମଣବରିଆ ସହର ପ୍ରତିଷ୍ଠା ହେବା ପୂର୍ବରୁ ମେଡା ପ୍ରସିଦ୍ଧ ଟାଇଟାସ ନଦୀ କୂଳରେ ଅବସ୍ଥିତ ଏକ ବଜାର ଥିଲା | ଏହି ବଜାର ପ୍ରାୟ ୩୦୦ ବର୍ଷ ପୁରୁଣା | ଦୁର୍ଗାଚରଣ ପ୍ରଥମେ ଏହି ପ୍ରତିମୂର୍ତ୍ତିକୁ ନଦୀ କୂଳରେ ମାଟି ସହିତ ନିର୍ମାଣ କରିଥିଲେ | 

### ବିଶେଷତା 
ଏହି ମନ୍ଦିରରେ ଉଭୟ ଦୈନିକ ଏବଂ ବାର୍ଷିକ ବିଭିନ୍ନ ପୂଜା ପର୍ବ ପାଳିତ ହୁଏ | ବିଭିନ୍ନ ଅଞ୍ଚଳର ଲୋକମାନେ ଏହି ମନ୍ଦିର ପରିଦର୍ଶନ କରିବାକୁ ଆସନ୍ତି | ଏହି ସ୍ଥାନ ବ୍ରାହ୍ମଣବରିଆ ଜିଲ୍ଲାର ଅନ୍ୟତମ ପରିଚିତ ପର୍ଯ୍ୟଟନସ୍ଥଳୀ ଭାବରେ ମଧ୍ୟ ପରିଚିତ | ମନ୍ଦିରର ଯତ୍ନ ନେବା ପାଇଁ ଏକ ପରିଚାଳନା କମିଟି ଅଛି | ରକ୍ଷଣାବେକ୍ଷଣ ସମସ୍ୟା ପାଇଁ ଶିବଙ୍କର ବିଶାଳ ପ୍ରତିମୂର୍ତ୍ତି ପ୍ରାୟତଃ ଏକ ସ୍ୱତନ୍ତ୍ର କୋଠରୀ ମଧ୍ୟରେ ରହିଅଛି | ବର୍ତ୍ତମାନ ବାଂଲାଦେଶ ସରକାର ଏହି ମନ୍ଦିରର ରକ୍ଷଣାବେକ୍ଷଣ ଦାୟୀତ୍ୱ ନେଇଅଛନ୍ତି । 

ବଙ୍ଗଳାଦେଶରେ ଏବେ ସୁରକ୍ଷିତ ଅବସ୍ଥାରେ ଥିବା ହିନ୍ଦୁ ମନ୍ଦିର ମଧ୍ୟରେ ଏହାର ଦୃଶ୍ୟମାନ କୀର୍ତ୍ତି ରାଶି ଗୁଡ଼ିକ ଏହି ମନ୍ଦିରକୁ ଏକ ବିଶେଷ ପରିଚୟ ଦେଇଛି ।
## ଆଧାର 
ଶ୍ରେଣୀ:ହିନ୍ଦୁ ଦେବତା
ଶ୍ରେଣୀ:ହିନ୍ଦୁ ଦେବାଦେବୀ
ଶ୍ରେଣୀ:ବଙ୍ଗଳାଦେଶରେ ଥିବା ହିନ୍ଦୁ ମନ୍ଦିର
ଶ୍ୟାମସୁନ୍ଦର ମହାପାତ୍ର

**ଶ୍ୟାମସୁନ୍ଦର ମହାପାତ୍ର** ବୋଧେ ତଳ ପ୍ରସଙ୍ଗସବୁକୁ ବୁଝାଇପାରେ:
* ଶ୍ୟାମସୁନ୍ଦର ମହାପାତ୍ର (ରାଜନେତା)
* ଶ୍ୟାମସୁନ୍ଦର ମହାପାତ୍ର (ଲେଖକ)
ପୋଲାଣ୍ଡ କଳା

**ପୋଲାଣ୍ଡ କଳା** ପୋଲାଣ୍ଡର ଦୃଶ୍ୟମାନ କଳାକୁ ବୁଝାଇଥାଏ । ଏହି କଳାର ଏକ ମୌଳିକ ଗୁଣ ହେଉଛି ଉଭୟ ବିଷୟବସ୍ତୁ, ଯାହାର ପୁନରାବୃତ୍ତି ସ୍ଥାନୀୟ ପରିବେଶରେ ସ୍ୱୀକୃତିପ୍ରାପ୍ତ ପରମ୍ପରା ଏବଂ ସୌନ୍ଦର୍ଯ୍ୟବର୍ଦ୍ଧକ ଚିତ୍ରର ପରିଣାମ ସ୍ୱରୂପ ହୋଇଥାଏ ।

## ଊନବିଂଶ ଶତାବ୍ଦୀ
ପୋଲାଣ୍ଡ କଳା ନିଜର ଅନନ୍ୟ ଚରିତ୍ରକୁ ବଜାୟ ରଖି ୟୁରୋପୀୟ ଧାରାକୁ ପ୍ରତିଫଳିତ କରିଥାଏ । ଜନ ମାଟେଜକୋଙ୍କଦ୍ୱାରା ବିକଶିତ ହୋଇଥିବା "କ୍ରାକୋ ଐତିହାସିକ ଚିତ୍ରକଳା ବିଦ୍ୟାଳୟ" ପୋଲାଣ୍ଡ ଇତିହାସରେ ଏକ ଗୁରୁତ୍ୱପୂର୍ଣ୍ଣ ଘଟଣାର ସ୍ମାରକ ଚିତ୍ରଣ କରିଥିଲା ​​। ସେ ପୋଲାଣ୍ଡର ସବୁଠାରୁ ପ୍ରସିଦ୍ଧ ଚିତ୍ରକାର ତଥା ପୋଲାଣ୍ଡର "ଜାତୀୟ ଚିତ୍ରକାର" ଭାବରେ ଜଣାଶୁଣା ।
ଷ୍ଟାନିସ୍ଲୋଭାସ୍ ଭିଟ୍କେଭିସିୟସ୍ ପୋଲାଣ୍ଡ କଳାରେ ବାସ୍ତବବାଦୀତାର ଜଣେ ଦୃଢ଼ ସମର୍ଥକ ଥିଲେ, ଏହାର ମୁଖ୍ୟ ପ୍ରତିନିଧୀ ଜୋସେଫ ଚେଲମୋନସ୍କି ଥିଲେ ।

## ବିଂଶ ଶତାବ୍ଦୀ
ବିଂଶ ଶତାବ୍ଦୀର ଆଭାନ୍-ଗାର୍ଡ କଳାକାରମାନେ ବିଭିନ୍ନ ବିଦ୍ୟାଳୟ ଏବଂ ଜୀବନଶୈଳୀକୁ ପ୍ରତିନିଧିତ୍ୱ କରିଥିଲେ । ବିଶିଷ୍ଟ ସମସାମୟିକ କଳାକାରମାନଙ୍କ ମଧ୍ୟରେ ରୋମାନ୍ ଓପାଲ୍କା, ଲିଓନ୍ ତାରାସିଭିକ୍, ଜେର୍ଜି ନୋଭୋଏଲସ୍କି, ୱୋଜିଚ୍ ସିଆଡମାକ୍, ମିରୋସାୱ୍ ବାଲ୍କା ଏବଂ ଯୁବପିଢ଼ିମାନଙ୍କ ମଧ୍ୟରେ କାଟାର୍ଜିନା କୋଜିରା ​​ଏବଂ ଜିବିନିଓ ୱାସିଲ୍ ସାମିଲ ଅଛନ୍ତି । ପୋଲାଣ୍ଡର କଳାକାର ତମାରା ଡେ ଲେମ୍ପିକା ଆର୍ଟ ଡେକୋ ପେଣ୍ଟିଂ ତିଆରି କରିଥିଲେ । Józef Czajkowski ଚିତ୍ରକଳା, ସ୍ଥାପତ୍ୟ ଏବଂ ଆସବାବପତ୍ର ଭଳି ଅନେକ ରୂପାଙ୍କନ ଚିତ୍ର କଳାକାର ଥିଲେ । ପୋଲାଣ୍ଡର ସବୁଠାରୁ ପ୍ରସିଦ୍ଧ ମୂର୍ତ୍ତିକାରମାନଙ୍କ ମଧ୍ୟରେ ଜାଭେରୀ ଡୁନିକୋସ୍କି, କାଟାରଜାଇନା କୋବ୍ରୋ, ଆଲିନା କାଜାପୋଜ୍ନିକୋ ଏବଂ ମାଗଡାଲେନା ଆବାକାନୋଭିକ୍ ସାମିଲ ଅଛନ୍ତି । ଯୁଦ୍ଧ ମଧ୍ୟରେ ଚାଲୁଥିବା ବର୍ଷ ପରଠାରୁ, ପୋଲାଣ୍ଡର କଳା ଏବଂ ଡକ୍ୟୁମେଣ୍ଟାରୀ ଫଟୋଗ୍ରାଫି ବିଶ୍ୱବ୍ୟାପୀ ସ୍ୱୀକୃତି ଲାଭ କରିଛି ।

ଦ୍ୱିତୀୟ ବିଶ୍ୱଯୁଦ୍ଧ ପରେ ପୋଲାଣ୍ଡରେ ଚିତ୍ରକାର ଆଣ୍ଡ୍ରଜେଜ୍ ରୋବଲେଭସ୍କି, ବ୍ରୋନିସାଓ ଲିଙ୍କେ ଏବଂ ଚଳଚ୍ଚିତ୍ର ନିର୍ଦ୍ଦେଶକ ଆଣ୍ଡ୍ରଜେ ୱାଜଡା (ସମ୍ମାନଜନକ ଓସ୍କାର ପ୍ରାପ୍ତକର୍ତ୍ତା) ନାଜି ଯୁଦ୍ଧର ପୀଡ଼ିତା, ୱାର୍ସ ଘାଟୋ ବିଦ୍ରୋହ ଏବଂ ୱାର୍ସ ବିଦ୍ରୋହର ଯୁଦ୍ଧ ପୀଡିତଙ୍କୁ ସ୍ମରଣ କରିଥିଲେ ।

## ଆଧାର
ଆଶନା ହବିବ ଭାବନା

**ଆଶନା ହବିବ ଭାବନା** (ଜନ୍ମ: ୩ ଅଗଷ୍ଟ ୧୯୯୪; **ଭାବନା** ଭାବରେ ମଧ୍ୟ ଜଣାଶୁଣା) ଜଣେ ବାଂଲାଦେଶୀ ଅଭିନେତ୍ରୀ । ସେ ମୁଖ୍ୟତଃ ବାଂଲାଦେଶୀ ଦୂରଦର୍ଶନ ଧାରାବାହିକ ଓ କଥାଚିତ୍ରରେ କାମ କରନ୍ତି । ତାଙ୍କୁ ବାଂଲାଦେଶୀ କଥାଚିତ୍ର ଜଗତର ଅନ୍ୟତମ ଜଣାଶୁଣା କଳାକାର ଭାବେ ଗଣମାଧ୍ୟମରେ ଦର୍ଶାଯାଇଛି ।

## ପ୍ରାରମ୍ଭିକ ଜୀବନ 
ତାଙ୍କ ପିତା ହବିବୁଲ ଇସଲାମ ହବିବ ଜଣେ ବାଂଲାଦେଶୀ କଥାଚିତ୍ର ନିର୍ଦ୍ଦେଶକ । ୨୦୨୨ ମସିହାରେ, ସେ ତାଙ୍କ ବାପାଙ୍କ ପ୍ରଯୋଜନାରେ *ଜାପିତୋ ଜୀବନ* ନାମକ କଥାଚିତ୍ରରେ କାମ କରିଥିଲେ ।

## ଅଭିନୟ ଜୀବନ 
ଭାବନା ୨୦୧୫ ମସିହାରେ, ସେ ଧାରାବାହିକ *ନଟ୍ ଆଉଟ୍* ଜରିଆରେ ବାଂଲାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ, ସେ ପରମବ୍ରତ ଚାଟାର୍ଜୀଙ୍କ ବିପକ୍ଷରେ ଅନିମେଶ ଆଇଚଙ୍କ *ଭୋୟୋଙ୍ଗକୋର ସୁନ୍ଦର* (୨୦୧୭) କଥାଚିତ୍ରରେ ଅଭିନୟ କରିଥିଲେ । ସେ ଏକାଧିକ ନାଟକରେ କାମ କରିଛନ୍ତି ଏବଂ ପଦ୍ମା ଭୂମିକାରେ ମୁକ୍ତି ସଂଗ୍ରାମ ଉପରେ ଆଧାଇତ କଥାଚିତ୍ର *ଲାଲ ମୋରୋଗର ଝୁଟି*ରେ (୨୦୨୧) ମଧ୍ୟ ଅଭିନୟ କରିଛନ୍ତି ।

ଚୋରକି କାର୍ନିଭାଲ ୨୦୨୩ରେ, ସେ ଚଞ୍ଚଳ ଚୌଧୁରୀଙ୍କ ବିପକ୍ଷରେ ଟିଭି ଧାରାବାହିକ *ଓଭରଟ୍ରମ୍ପ*ରେ ତାଙ୍କ ଭୂମିକା ପାଇଁ ଶ୍ରେଷ୍ଠ ଅଭିନେତ୍ରୀ - ଧାରାବାହିକ ବର୍ଗରେ ମନୋନୀତ ହୋଇଥିଲେ ।

ନଭେମ୍ବର ୨୦୨୩ ସୁଦ୍ଧା ସେ ଆଗାମୀ ତିନୋଟି କଥାଚିତ୍ର: *ଦୁମ୍ପାରା*, *ଜାପିତୋ ଜୀବନ* ଓ *ପାୟେଲ* ଆଦିରେ କାମ କରିଛନ୍ତି ।

## ଅଭିନିତ କଥାଚିତ୍ର 
* *ଭୋୟୋଙ୍ଗକୋର ସୁନ୍ଦର* (୨୦୧୭)

## ବ୍ୟକ୍ତିଗତ ଜୀବନ 
ସେ ୨୦୧୮ ମସିହାରୁ ଫିଲ୍ମ ନିର୍ମାତା ଅନିମେଶ ଆଇଚଙ୍କୁ ଡେଟ୍ କରୁଛନ୍ତି । ସେମାନଙ୍କର ବୟସ ବ୍ୟବଧାନ ଓ ଧାର୍ମିକ ମତଭେଦ କାରଣରୁ ସେମାନେ ସର୍ବସାଧାରଣଙ୍କ ଯାଞ୍ଚର ସମ୍ମୁଖୀନ ହୋଇଛନ୍ତି ବୋଲି ଗଣମାଧ୍ୟମ ଦାବି କରିଛି, କିନ୍ତୁ ସେମାନେ ସର୍ବସାଧାରଣରେ କିମ୍ବା ସ୍ପଷ୍ଟ ଭାବରେ କିଛି କହିନାହାଁନ୍ତି ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଅକ୍ସିଟେଟ୍ରାସାଇକ୍ଲିନ

**ଅକ୍ସିଟେଟ୍ରାସାଇକ୍ଲିନ** ହେଉଛି ଏକ ପ୍ରକାର ଆଣ୍ଟିବାୟୋଟିକ ଯାହା ଟ୍ରାକୋମା ସମେତ କ୍ଲାମିଡିଆ, ମାଇକୋପ୍ଲାଜ୍ମା ଏବଂ ରିକେଟ୍ସିଆ ଭଳି ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ବ୍ରଣ ଏବଂ ରୋଜେସିଆ ପାଇଁ ମଧ୍ୟ ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡ ବିନ୍ଧା, ଆଲର୍ଜି ପ୍ରତିକ୍ରିୟା, ସୂର୍ଯ୍ୟକିରଣ ସମ୍ବେଦନଶୀଳତା ଏବଂ ବାନ୍ତି ହୋଇପାରେ ।

ଅକ୍ସିଟେଟ୍ରାସାଇକ୍ଲିନ ୧୯୪୯ରେ ପେଟେଣ୍ଟ ହୋଇଥିଲା ଏବଂ ୧୯୫୦ରେ ବ୍ୟବସାୟିକ ବ୍ୟବହାରରେ ଆସିଥିଲା । ଟେଟ୍ରାସାଇକ୍ଲିନର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଯୁକ୍ତରାଜ୍ୟରେ ୨୦୧୩ ମସିହା ସୁଦ୍ଧା  ଏହା ବାବଦରେ ୧.୪୦ ପାଉଣ୍ଡ ଖର୍ଚ୍ଚ ହେଉଥିଲା ।

## ଆଧାର
କର୍ମ (ଓଡ଼ିଆ କଥାଚିତ୍ର)

**କର୍ମ** ୨୦୨୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନୁପମ ପଟ୍ଟନାୟକ ଓ ବର୍ଷା ପଟ୍ଟନାୟକ ମାନସ ପଡ଼ିହାରୀ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିଶାନ୍ତ ମାଝିତିଆ ମାନସଙ୍କ ସହିତ ଏହି କଥାଚିତ୍ରଟିରେ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଅନୁପମ ପଟ୍ଟନାୟକ । ସଙ୍ଗୀତକାର ଆଶିଷ ପ୍ରଧାନ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି, ସୂର୍ଯ୍ୟମୟୀ ମହାପାତ୍ର ଓ ଦିବ୍ୟା ମହାନ୍ତି । ସନୋଜ କୁମାର, ମନ୍ମୟ ଦେ, ଚୌଧୁରୀ ଜୟପ୍ରକାଶ ଦାସ, ନିଶାନ୍ତ ମାଝିତିଆ, ଉଦିତ ଗୁରୁ, ତାପସ ସରଘରିଆ, ସୁଭଜିତ ଆନନ୍ଦ, ଭବେଶ, ପ୍ରଦୀପ ଦେବତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

୨୦୨୪ ମସିହାର ଦୁର୍ଗାପୂଜା ସମୟରେ ଏହି କଥାଚିତ୍ରଟି ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ସବୁଠାରୁ ଅଧିକ ଆୟ କରିଥିବା ଓଡ଼ିଆ କଥାଚିତ୍ର ଅଟେ ।

## ଅଭିନୟ
* ଅନୁଭବ ମହାନ୍ତି
* ସୂର୍ଯ୍ୟମୟୀ ମହାପାତ୍ର
* ଦିବ୍ୟା ମହାନ୍ତି
* ସନୋଜ କୁମାର
* ମନ୍ମୟ ଦେ
* ଚୌଧୁରୀ ଜୟପ୍ରକାଶ ଦାସ
* ନିଶାନ୍ତ ମାଝିତିଆ
* ଉଦିତ ଗୁରୁ
* ତାପସ ସରଘରିଆ
* ସୁଭଜିତ ଆନନ୍ଦ
* ଭବେଶ
* ପ୍ରଦୀପ ଦେବତା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଆଶିଷ ପ୍ରଧାନ । ଦୁର୍ଗା ମାଧବ ପଣ୍ଡା, ସୁମିତ ପଣ୍ଡା, ମନୋଜ କୁମାର ପଣ୍ଡା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଆଶିଷ ପ୍ରଧାନ, ମଣ୍ଟୁ ଛୁରୀଆ, ଅନନ୍ୟା ଶ୍ରୀତମ ନନ୍ଦ, ଗୌରବ ଆନନ୍ଦ, ସୌମ୍ୟ ପ୍ରକାଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୪ର ଓଡ଼ିଆ କଥାଚିତ୍ର‌
ବଙ୍ଗଳାଦେଶ ଜାତୀୟ ସଂଗ୍ରହାଳୟ

**ବଙ୍ଗଳାଦେଶ ଜାତୀୟ ସଂଗ୍ରହାଳୟ** (ବଙ୍ଗାଳୀ: বাংলাদেশ জাতীয় জাদুঘর, ରୋମାନାଇଜଡ୍: Bānlādēśa jātīẏa jādughara) ହେଉଛି ବଙ୍ଗଳାଦେଶର ସରକାରୀ ସଂଗ୍ରହାଳୟ । ସଂଗ୍ରହାଳୟଟିରେ ବିଭିନ୍ନ ବିଭାଗ ଯଥା ଇତିହାସ ଏବଂ ଶାସ୍ତ୍ରୀୟ କଳା ବିଭାଗ, ପ୍ରାକୃତିକ ଇତିହାସ ବିଭାଗ ଏବଂ ସମସାମୟିକ ତଥା ବିଶ୍ୱ ସଭ୍ୟତା ବିଭାଗ ତଥା ଅନ୍ୟାନ୍ୟ ବିଭାଗର ପ୍ରଦର୍ଶନୀଗୁଡିକ କ୍ରମାନୁସାରେ ସ୍ଥାନିତ ହୋଇଛି | ସଂଗ୍ରହାଳୟରେ ଏକ ସମୃଦ୍ଧ ସଂରକ୍ଷଣ ଲାବୋରେଟୋରୀ ମଧ୍ୟ ଅଛି | ୧୯୧୪ରୁ ୧୯୪୭ ମସିହା ମଧ୍ୟରେେ ନଳୀନି କଣ୍ଟା ଭଟ୍ଟାସାଲି ଏହି ଜାତୀୟ ସଂଗ୍ରହାଳୟର ପ୍ରଥମ କ୍ୟୁରେଟର ଭାବରେ କାର୍ଯ୍ୟ କରିଥିଲେ |

## ଇତିହାସ 
ବଙ୍ଗଳାଦେଶ ଜାତୀୟ ସଂଗ୍ରହାଳୟ ମୂଳତଃ ୨୦ ମାର୍ଚ୍ଚ ୧୯୧୩ ମସିହାରେ ଅନ୍ୟ ନାମରେ (ଡାକା ସଂଗ୍ରହାଳୟ) ପ୍ରତିଷ୍ଠିତ ହୋଇଥିଲା ଏବଂ ଆନୁଷ୍ଠାନିକ ଭାବରେ ୭ ଅଗଷ୍ଟ ୧୯୧୩ରେ ବଙ୍ଗଳା ରାଜ୍ୟପାଳ ଲର୍ଡ କାର୍ମାଇକେଲଙ୍କଦ୍ୱାରା ଉଦ୍‌ଘାଟିତ ହୋଇଥିଲା । ଜୁଲାଇ ୧୯୧୫ରେ ଏହାକୁ ଢାକାର ନାଏବ ନାଜିମଙ୍କୁ ହସ୍ତାନ୍ତର କରାଯାଇଥିଲା । ଢାକା ସଂଗ୍ରହାଳୟର ମିଶ୍ରଣ ମାଧ୍ୟମରେ ବଙ୍ଗଳାଦେଶ ଜାତୀୟ ସଂଗ୍ରହାଳୟ ଗଠନ କରାଯାଇଥିଲା ଏବଂ ଏହାକୁ ୧୭ ନଭେମ୍ବର ୧୯୮୩ରେ ବାଂଲାଦେଶର ଜାତୀୟ ସଂଗ୍ରହାଳୟ ଭାବରେ ପରିଣତ କରାଯାଇଥିଲା । ଏହା ଢାକାସ୍ଥିତ ଶାହାବାଗରେ ଅବସ୍ଥିତ । ୧୯୭୮ରୁ ଏହାର ପ୍ରଥମ ପ୍ରକାଶନ ଭାବେ "ବାଂଲାଦେଶରେ ଇସଲାମିକ୍ ଆର୍ଟ, କାଟାଲଗ୍" ପ୍ରକାଶିତ ହୋଇଥିଲା ।

## ପରିଚାଳନା 
ବଙ୍ଗଳାଦେଶ ଜାତୀୟ ସଂଗ୍ରହାଳୟ ହେଉଛି  ଆଇନାନୁମୋଦିତ ଏକ ସ୍ୱୟଂଶାସିତ ଅନୁଷ୍ଠାନ ଏବଂ ଟ୍ରଷ୍ଟି ବୋର୍ଡଦ୍ୱାରା ନିୟନ୍ତ୍ରିତ | ତେବେ ସରକାରଙ୍କଦ୍ୱାରା ନିଯୁକ୍ତ ଜଣେ ମହାନିର୍ଦ୍ଦେଶକ ସଂଗ୍ରହାଳୟର ମୁଖ୍ୟ କାର୍ଯ୍ୟନିର୍ବାହୀ ଭାବରେ ସାମଗ୍ରିକ ଦାୟିତ୍ୱ ଗ୍ରହଣ କରିଛନ୍ତି । ବର୍ତ୍ତମାନ ବାଂଲାଦେଶ ଜାତୀୟ ସଂଗ୍ରହାଳୟରେ ୩୩୦ ଅଧିକାରୀ ଏବଂ କର୍ମଚାରୀ କାର୍ଯ୍ୟ କରୁଛନ୍ତି ।

ସଂଗ୍ରହାଳୟରେ ଥିବା ସମସ୍ତ ଜିନିସ ମୋଟ ତିନୋଟି ମହଲାରେ ସଜ୍ଜିତ ହୋଇଅଛି । ହାରାହାରି ୨୦୦୦ରୁ ଅଧିକ ପରିଦର୍ଶକ ପ୍ରତିଦିନ ବଙ୍ଗଳାଦେଶ ଜାତୀୟ ସଂଗ୍ରହାଳୟ ପରିଦର୍ଶନ କରିବାକୁ ଆସନ୍ତି | ବୟସ୍କଙ୍କ ପାଇଁ ପରିଦର୍ଶକ ଫି ୪୦ ଟଙ୍କା ଏବଂ ନାବାଳକ/ନାବାଳିକାଙ୍କ ପାଇଁ ୨୦ ଟଙ୍କା | ବିଦେଶୀମାନଙ୍କ ପାଇଁ ୫୦୦ ଟଙ୍କା ଏବଂ SAARC ଦେଶରୁ ପରିଦର୍ଶକମାନଙ୍କ ପାଇଁ ୩୦୦ ଟଙ୍କା | ତେବେ ୦୩ ବର୍ଷରୁ କମ୍ ପିଲା ଏବଂ ଶାରୀରିକ ଭାବରେ ଅକ୍ଷମ ବ୍ୟକ୍ତିଙ୍କ ପାଇଁ ଟିକେଟ୍ ଫି ଛାଡର ବ୍ୟବସ୍ଥା ରହିଛି ।

### ପ୍ରଥମ ମହଲା 
ପ୍ରଥମ ମହଲାର ପ୍ରଥମ କୋଠରୀରେ ବାଂଲାଦେଶ ଏବଂ ଏହାର ୬୪ଟି ଜିଲ୍ଲାର ଏକ ବଡ଼ ମାନଚିତ୍ର ପ୍ରଦର୍ଶିତ ହୋଇଛି | ଦ୍ୱିତୀୟ କୋଠରୀରେ ଏକ ମହାବଳ ବାଘର ବଡ଼ ପ୍ରତିମୂର୍ତ୍ତି ରହିଛି । ତୃତୀୟରୁ ଦଶମ କୋଠରୀଗୁଡ଼ିକ ବାଂଲାଦେଶରେ ମିଳୁଥିବା ପ୍ରାକୃତିକ ସୌନ୍ଦର୍ଯ୍ୟକୁ ପ୍ରଦର୍ଶନ କରନ୍ତି | ଅନ୍ୟ କୋଠରୀଗୁଡ଼ିକରେ ୧୯୦୦ ମସିହା ପର୍ଯ୍ୟନ୍ତ ବଙ୍ଗଳାଦେଶର କିଛି ଐତିହାସିକ ସ୍ମରଣିକା ସ୍ଥାନ ପାଇଛି । ସେଠାରେ ଏକ କୋଠରୀ ଅଛି ଯାହା ବଙ୍ଗଳାଦେଶ ଗ୍ରାମାଞ୍ଚଳର ଲୋକମାନେ ବ୍ୟବହାର କରୁଥିବା ବିଭିନ୍ନ ଡଙ୍ଗାକୁ ଦର୍ଶାଉଛି |

### ଦ୍ୱିତୀୟ ମହଲା 
ଦ୍ୱିତୀୟ ମହଲାରେ ପ୍ରସିଦ୍ଧ ବ୍ୟକ୍ତିଙ୍କ ଫଟୋଚିତ୍ର ରହିଛି ଏବଂ ବାଂଲାଦେଶ ମୁକ୍ତି ସଂଗ୍ରାମ ଏବଂ ୧୯୫୨ର ଭାଷା ଆନ୍ଦୋଳନ ପ୍ରଦର୍ଶିତ ହୋଇଛି । ଏହା ବ୍ୟତୀତ ଯୁଦ୍ଧରେ ବ୍ୟବହୃତ ପୋଷ୍ଟର, ନିର୍ଯାତନା ଯନ୍ତ୍ର  ଏବଂ  ଦୁଇଟି ଲାଇବ୍ରେରୀ ମଧ୍ୟ ଅଛି |

### ତୃତୀୟ ମହଲା 
ତୃତୀୟ ମହଲାରେ ପ୍ରଦର୍ଶିତ ହେଉଅଛି ଅନ୍ତର୍ଜାତୀୟ ରାଜନେତା, କଳାକାର, ବୈଜ୍ଞାନିକ, ପ୍ରସିଦ୍ଧ ଚିତ୍ର ଏବଂ ଚାରୋଟି ଆନ୍ତର୍ଜାତୀୟ ଗ୍ୟାଲେରୀ - ଚାଇନିଜ୍, କୋରିଆନ୍, ଇରାନ ଏବଂ ସ୍ୱିସ୍ |

## ଗ୍ୟାଲେରୀ 

Image:Seated Woman Sculpture.jpg
Image:National Museum Dhaka1.jpg
Image:National Museum Dhaka2.jpg
Image:National Museum Dhaka3.jpg
Image:National Museum Dhaka4.jpg
Image:National Museum Dhaka5.jpg
Image:National Museum Dhaka6.jpg
Image:National Museum Dhaka7.jpg
Image:National Museum Dhaka8.jpg
Image:National Museum Dhaka9.jpg

## ଆଧାର 
ଶ୍ରେଣୀ:ବାଂଲାଦେଶ
ଏକା (ବଙ୍ଗଳାଦେଶୀ ଅଭିନେତ୍ରୀ)

**ଏକା** ଜଣେ ବଙ୍ଗଳାଦେଶୀ ଅଭିନେତ୍ରୀ ଓ ମଡେଲ୍ । ସେ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ ଏବଂ ମଡେଲ ଭାବରେ ଦୂରଦର୍ଶନ ବିଜ୍ଞାପନରେ କାମ କରିଥିଲେ । ସେ ୩୦ରୁ ଅଧିକ କଥାଚିତ୍ରରେ କାମ କରିଛନ୍ତି ।

## ଜୀବନୀ
କାଜି ହୟାତଙ୍କ ନିର୍ଦ୍ଦେଶନାରେ ନିର୍ମିତ କଥାଚିତ୍ର *ତେଜି* ଜରିଆରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ର ପରେ ସେ *ଧୋର*ରେ ଅଭିନୟ କରିଥିଲେ ।

## ବଛା ବଛା ଅଭିନୀତ କଥାଚିତ୍ର
* *ତେଜି*
* *ଧୋର*
* *ବାବା କେନୋ ଅସାମି*
* *ଆଜକେର ଡାପୋଟ* (୧୯୯୯)
* *ବାହାଦୁର ସନ୍ତାନ*
* *ରାଜ ଗୋଲାମ*
* *ପୋଲିସ୍ ଅଫିସର୍*
* *ମୋରୋନ ନିୟେ ଖେଲା*
* *କାଲୋ ଚୋଷମା*

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ପ୍ରବଳ ଋତୁରକ୍ତସ୍ରାବ

**ପ୍ରବଳ ଋତୁରକ୍ତସ୍ରାବ** (ଇଂରାଜୀ ଭାଷାରେ  **Heavy menstrual bleeding/** **HMB** ), ଅନ୍ୟ ନାମ **ମେନୋରେଜିଆ,** ଏକ ମାସିକ ଋତୁସ୍ରାବ ଯାହା ଅତ୍ୟଧିକ ପରିମାଣରେ ହୁଏ ବା ୭ ଦିନରୁ ଅଧିକ ସମୟ ଧରି ରହିଥାଏ । ପ୍ରବଳ ରକ୍ତସ୍ରାବ ଅର୍ଥ ପ୍ରତି ଦୁଇ ଘଣ୍ଟାରୁ ଅଧିକ ସମୟରେ ପ୍ୟାଡ୍ କିମ୍ବା ଟାମ୍ପନ୍ ବଦଳାଇବା ଦରକାର ହୁଏ କିମ୍ବା ବଡ଼ ଜମାଟ ରକ୍ତ ଯାହା ଏକ ଆମେରିକୀୟ କ୍ୱାର୍ଟର୍ (American quarter)ଠାରୁ ବଡ଼ । 

ଏହାର କାରଣଗୁଡ଼ିକ ମଧ୍ୟରେ ପ୍ରଜନନ ଅଙ୍ଗର ଗଠନମୂଳକ ଅସ୍ୱାଭାବିକତା ଯେପରିକି ଫାଇବ୍ରଏଡ୍ କିମ୍ବା କର୍କଟ, ହରମୋନ ସମ୍ବନ୍ଧୀୟ ସମସ୍ୟା ଯେପରିକି ଅଣ-ଡିମ୍ବାଣୁ କ୍ଷରଣ, ପଲିସିଷ୍ଟିକ୍ ଓଭାରି ସିଣ୍ଡ୍ରୋମ, ରକ୍ତସ୍ରାବ ଜନିତ ରୋଗ, ଥାଇରଏଡ୍ ରୋଗ, ପେଲଭିସ ପ୍ରଦାହ ରୋଗ, ସ୍ୱତଃ ଗର୍ଭପାତ ଏବଂ ଅଥାନ ଗର୍ଭଧାରଣ ହୋଇପାରେ ।

ରୋଗର କାରଣ ଏବଂ ଗମ୍ଭୀରତା ଉପରେ ଚିକିତ୍ସା ନିର୍ଭର କରେ ।  ଆଇୟୁଡି ସାହାଯ୍ୟରେ ୮୮%, ଜନ୍ମ ନିୟନ୍ତ୍ରଣ ବଟିକା ସହିତ ୬୩%, ଟ୍ରାନେକ୍ସାମିକ ଏସିଡ୍ ସହିତ ଏବଂ ୩ ମାସର ବିନା ଚିକିତ୍ସାରେ ୧୮% ଉନ୍ନତି ଘଟିଥାଏ । ଅନ୍ୟାନ୍ୟ ଚିକିତ୍ସାରେ ଲୌହ ପରିପୂରକ କିମ୍ବା ଡେସମୋପ୍ରେସିନ ଦିଆଯାଇପାରେ । ଏହା ସାଧାରଣତଃ ଅଳ୍ପ ବୟସ୍କ ଯୁବତୀମାନଙ୍କଠାରେ ହୋଇପାରେ ।

## ଆଧାର
ଲେମାଙ୍ଗ

**ଲେମାଙ୍ଗ** (ମିନାଙ୍ଗକାବାଉ: ଲାମାଙ୍ଗ) ହେଉଛି ଏକ ମିନାଙ୍ଗକାବାଉର ଏକ ପାରମ୍ପରିକ ଭୋଜନ ଅଟେ ଯାହା  ଜାଉ ଭାତ, ନଡ଼ିଆ କ୍ଷୀର ଏବଂ ଲୁଣରୁ ପ୍ରସ୍ତୁତ ହୋଇଥାଏ । ଭାତ ବାଉଁଶରେ ନ ଲାଗିବା ପାଇଁ କଦଳୀ ପତ୍ରରେ ଆବୃତ ଏକ ଖାଲୁଆ ବାଉଁଶ ଟ୍ୟୁବରେ ରନ୍ଧା ଯାଇଥାଏ । ଇଣ୍ଡୋନେସିଆରୁ ଉତ୍ପନ୍ନ, ଏହା ସିଙ୍ଗାପୁର, ମାଲେସିଆ ଏବଂ ବ୍ରୁନେଇରେ ମଧ୍ୟ ଦେଖାଯାଏ । କାରଣ ଦକ୍ଷିଣ ପୂର୍ବ ଏସିଆରେ ବାଉଁଶରେ ରନ୍ଧା ଯାଇଥିବା ଜାଉ ଭାତ ସହିତ ପ୍ରସ୍ତୁତ ଖାଦ୍ୟ ସାଧାରଣ ଅଟେ ।

ଇଦ ଉଲ-ଫିତର ଏବଂ ଇଦ ଉଲ-ଅଦାର ବାର୍ଷିକ ମୁସଲମାନ ଛୁଟିଦିନରେ ଦୈନିକ ଉପବାସର ସମାପ୍ତି ପାଇଁ ଲେମାଙ୍ଗ ପାରମ୍ପାରିକ ଭାବରେ ଖିଆଯାଏ ।

## ଇତିହାସ
ବାଉଁଶରେ ପ୍ରସ୍ତୁତ ଏହି ଜାଉ ଭାତ ଦକ୍ଷିଣ-ପୂର୍ବ ଏସିଆ ସମ୍ପ୍ରଦାୟର ଏକ ସର୍ବବ୍ୟାପୀ ପାରମ୍ପାରିକ ଖାଦ୍ୟ ଭାବରେ ଜଣାଶୁଣା । ମୀନାଙ୍ଗକାବାଉ ସଂସ୍କୃତିରେ ଲେମାଙ୍ଗ କିମ୍ବା ଲାମାଙ୍ଗ ହେଉଛି ଏକ ପାରମ୍ପାରିକ ଖାଦ୍ୟ ଅଟେ, ଯାହାକୁ ଇଣ୍ଡୋନେସିଆ ଏବଂ ପଶ୍ଚିମ ସୁମାତ୍ରାର ବିଭିନ୍ନ ପାରମ୍ପାରିକ ସମାରୋହରେ ବ୍ୟବହୃତ କରାଯାଏ । ମୀନାଙ୍ଗକାବାଉ ପରମ୍ପରା ଅନୁଯାୟୀ ଲେମାଙ୍ଗ ରାନ୍ଧିବାର ପ୍ରକ୍ରିୟା ସର୍ବପ୍ରଥମେ ଶେଖ ବୁରହାନୁଦ୍ଦୀନଙ୍କଦ୍ୱାରା ଆରମ୍ଭ କରାଯାଇଥିଲା । ଅବଶ୍ୟ, ଲେମାଙ୍ଗ ଦକ୍ଷିଣ ପୂର୍ବ ଏସିଆ ଅଞ୍ଚଳର ଅନ୍ୟ ଜନଜାତିର ପାରମ୍ପାରିକ ଖାଦ୍ୟ ଭାବରେ ମଧ୍ୟ ଜଣାଯାଏ, ଏବଂ ସେମାନଙ୍କର ରନ୍ଧନ ପ୍ରଣାଳୀ ଏପର୍ଯ୍ୟନ୍ତ ବହୁ ପ୍ରାଚୀନ ଏବଂ ବାଉଁଶ ନଳୀ ସହିତ ପ୍ରାକୃତିକ ସାମଗ୍ରୀ ଏବଂ ଉପାଦାନ ଉପରେ ନିର୍ଭର କରେ ।

ଇଣ୍ଡୋନେସିଆର ପ୍ରାରମ୍ଭିକ ସାହିତ୍ୟରେ, ଲେମାଙ୍ଗ ବିଷୟରେ ମାରାହ ରୁସଲିଙ୍କ ୧୯୨୨ ମସିହାର ଉପନ୍ୟାସ ନର୍ବୟାରେ ଉଲ୍ଲେଖ କରାଯାଇଥିଲା, ଯେଉଁଥିରେ ମେରିଙ୍ଗଗୀହଙ୍କ ମନ୍ଦ ଯୋଜନା କାରଣରୁ ନର୍ବୟା ଅଜାଣତରେ ବିଷାକ୍ତ ଲେମାଙ୍ଗ ଖାଇଥିଲେ ।

## ବଣ୍ଟନ ଏବଂ ପରମ୍ପରା
ଇଣ୍ଡୋନେସିଆରେ ଲେମାଙ୍ଗ ପଶ୍ଚିମ ସୁମାତ୍ରାର ମୀନାଙ୍ଗକାବାଉ ପରମ୍ପରା ସହିତ ଜଡିତ । ତଥାପି, ବାଉଁଶ ନଳୀର ବ୍ୟବହାର କରି ଭାତ ରାନ୍ଧିବାର ପ୍ରଣାଳୀ ଏହି କ୍ଷେତ୍ରରେ ବ୍ୟାପକ ଅଟେ, ଯେଉଁଥିରେ ବ୍ରୁନେଇ, ମୀନାହାସ, ଦୟାକ ଏବଂ ଓରଙ୍ଗର ଜନଜାତି ସାମିଲ ଅଛନ୍ତି । ଏହି ବ୍ୟଞ୍ଜନର ମୀନାହାସନ ସଂସ୍କରଣ ନାସୀ ଜହା ନାମରେ ଜଣାଯାଏ, ଯାହାକୁ ସମାନ ପଦ୍ଧତିରେ ରନ୍ଧାଯାଏ ।

ମୀନାଙ୍ଗକାବାଉ ପରମ୍ପରାରେ ଲେମାଙ୍ଗ ପ୍ରସ୍ତୁତି କରିବାର ପ୍ରଣାଳୀକୁ ମାଲାମାଙ୍ଗ କୁହାଯାଏ । ଲେମାଙ୍ଗ ନିଜେ ମୀନାଙ୍ଗ ଲୋକଙ୍କ ଏକତାକୁ ବର୍ଣ୍ଣନା କରିଥାଏ କାରଣ ଏହାର ପ୍ରସ୍ତୁତି ପ୍ରଣାଳୀ ସର୍ବଦା ଏକତ୍ର କରାଯାଇଥାଏ । ଲେମାଙ୍ଗ ଏବଂ ତପାଇ ତିଆରି କରିବା ସମୟରେ ଅନେକ ବିଧିକୁ ଅନୁସରଣ କରିବା ଜରୁରୀ ହୋଇଥାଏ । ସାଧାରଣତଃ ଲେମାଙ୍ଗ ଏବଂ ତପାଇ ନିଜର ଉପାଦାନରେ ଥିବା ରାସାୟନିକ ଉପାଦାନଦ୍ୱାରା ଉତ୍ପାଦିତ ଅନନ୍ୟ ସ୍ୱାଦ ପାଇଁ ପ୍ରସିଦ୍ଧ । ଏହି ପ୍ରସଙ୍ଗରେ ଲେମାଙ୍ଗ ଏବଂ ତପାଇର ଉତ୍ପତ୍ତି, ମୀନାଙ୍ଗକାବାଉ ଲୋକଙ୍କ ପରମ୍ପରାରେ ଲେମାଙ୍ଗର ଦର୍ଶନ, ଉପସ୍ଥାପନା ଏବଂ ବୈଜ୍ଞାନିକ ଦୃଷ୍ଟିକୋଣରୁ ଲେମାଙ୍ଗ ଏବଂ ତପାଇର ସ୍ୱାଦର ବୈଶିଷ୍ଟ୍ୟ ଉପରେ ଆଲୋଚନା କରାଯାଇଛି ।

ଇବାନ୍ ଲୋକମାନେ ସାଧାରଣତଃ ହରି ଗାୱାଇର ଅମଳ ପର୍ବ ଭଳି ଉତ୍ସବ ପାଇଁ ଲେମାଙ୍ଗ ପ୍ରସ୍ତୁତ କରନ୍ତି । ଲେମାଙ୍ଗ ସାଧାରଣତଃ ଚିକେନ୍ ତରକାରୀ ଭଳି ମାଂସ ଜାତୀୟ ବ୍ୟଞ୍ଜନ ସହିତ ଖିଆଯାଏ ।

## ଆଧାର
ଶ୍ରେଣୀ:ଇଣ୍ଡୋନେସିଆ
ଶ୍ରେଣୀ:ଇଣ୍ଡୋନେସିଆର ଖାଦ୍ୟ
ଲେକାନେମାବ

**ଲେକାନେମାବ** (ଇଂରାଜୀ ଭାଷାରେ  **Lecanemab**)  , ବିକ୍ରୟ ନାମ **ଲେକ୍ୱେମ୍ବି**, ହେଉଛି ଆଲଜିମର ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ସାମାନ୍ୟ ରୋଗ ହୋଇଥିଲେ ଏହା ବ୍ୟବହୃତ ହୁଏ ଓ ଏହା ଫଳରେ ଆମିଲଏଡ ପ୍ଲେକ୍ ହ୍ରାସ ହେବାର ଦେଖାଯାଏ ।  ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା କାନାଡ଼ାରେ ଅନୁମୋଦିତ ନୁହେଁ | 

## ଆଧାର
ସ୍ତନର ପାଗେଟ ରୋଗ

**ସ୍ତନର ପାଗେଟ ରୋଗ** (ଇଂରାଜୀ ଭାଷାରେ  '''Paget's disease of the breast''') ହେଉଛି କର୍କଟ ରୋଗର ଏକ ପ୍ରକାର ଉପସ୍ଥାପନା ଯାହା ସ୍ତନର ସ୍ତନାଗ୍ର ଓ ତାହା ଚାରିପାଖରେ ଥିବା ଚର୍ମ ଜଡିତ ହୁଏ ।  ଏହା ସାଧାରଣତଃ ଏକଜିମା ପରି ଉପସ୍ଥାପନା କରେ ତ‌ଥା ସ୍ତନାଗ୍ରରେ ଏକ ଲାଲ ରଙ୍ଗର ଅଞ୍ଚଳ ଦେଖାଯାଏ ଯାହାର ଏକ ନିର୍ଦ୍ଦିଷ୍ଟ ସୀମା ଥାଏ । ଗଲୁ କିମ୍ବା ଯନ୍ତ୍ରଣା ମଧ୍ୟ ପ୍ରାୟତ  ଉପସ୍ଥିତ ଥାଏ ହୋଇପାରେ ।

ପ୍ରାୟ ସମସ୍ତ କ୍ଷେତ୍ରରେ ଏହାର କାରଣ ହେଉଛି ଏକ ଅନ୍ତର୍ନିହିତ କର୍କଟ; ଯାହା ବ୍ୟାପିନଥିବା ନଳି କର୍କଟ କିମ୍ବା ଆକ୍ରମଣକାରୀ ସ୍ତନ କର୍କଟ ଅଟେ । ଏହାକୁ ପ୍ରଥମେ ସାର୍ ଜେମ୍ସ ପ୍ୟାଗେଟ ୧୮୭୪ ମସିହାରେ ବର୍ଣ୍ଣନା କରିଥିଲେ ।

## ଆଧାର
ଆୟମ ବାକର

ଆୟମ ବାକର ଇଣ୍ଡୋନେସିଆ ଏବଂ ମଳୟର ଏକ ବ୍ୟଞ୍ଜନ ଅଟେ । ସାଧାରଣତଃ ଇଣ୍ଡୋନେସିଆର ବ୍ୟଞ୍ଜନ ମସଲାଯୁକ୍ତ ସ୍ୱାଦ ଏବଂ ସୁଗନ୍ଧିତ ଖାଦ୍ୟ ପାଇଁ ଜଣାଶୁଣା, ଏବଂ ଏଠାରେ ସବୁଠାରୁ ଲୋକପ୍ରିୟ ଖାଦ୍ୟ ମଧ୍ୟରୁ ଗୋଟିଏ ହେଉଛି ଆୟମ ବାକର ଅଟେ । ଚିକେନକୁ ସାଧାରଣତଃ ମାରିନେଟ୍ କରି ଅଙ୍ଗାର ଉପରେ ପ୍ରସ୍ତୁତ କରାଯାଏ । ଆୟାମ ବାକରର ଅର୍ଥ ଇଣ୍ଡୋନେସିଆ ଏବଂ ମଳୟ ଭାଷାରେ “ଗ୍ରିଲ୍ ଚିକେନ୍” ବୋଲି କୁହାଯାଏ । ଆୟମ ବାକର କେବଳ ସ୍ୱାଦିଷ୍ଟ ନୁହେଁ ବରଂ ଗ୍ରିଲ୍ ପ୍ରୋଟିନ୍ ଖୋଜୁଥିବା ଲୋକଙ୍କ ପାଇଁ ଏକ ସୁସ୍ଥ ବିକଳ୍ପ ଅଟେ ।  ଏହା ଏକ କମ ଚର୍ବିଯୁକ୍ତ ଖାଦ୍ୟ ଅଟେ ଯାହା ଡାଏଟ‌ରେ ଥିବା ଲୋକମାନଙ୍କ ପାଇଁ ଉପଯୁକ୍ତ ଖାଦ୍ୟ ଅଟେ ।

## ମାରିନେଟ୍ ଓ ପ୍ରସ୍ତୁତି ପ୍ରଣାଳୀ
ଜାଭାରେ, ଚିକେନକୁ ସାଧାରଣତଃ ସୋୟା ସସ୍ ଏବଂ ନଡ଼ିଆ ତେଲର ମିଶ୍ରଣ ସହିତ ମାରିନେଟ୍ କରି ଗ୍ରିଲ୍ କରିବା ସମୟରେ ଏକ ବ୍ରଶ୍ ସାହାଯ୍ୟରେ ଚିକେନରେ ପ୍ରୟୋଗ କରାଯାଏ । ସାଧାରଣତଃ ମସଲାର ମିଶ୍ରଣ ଅଞ୍ଚଳ ଅନୁଯାୟୀ ଭିନ୍ନ ହୋଇପାରେ, କିନ୍ତୁ ଏଥିରେ ମୁଖ୍ୟତଃ ଛୋଟ ପିଆଜ/ପିଆଜ ଶଣ୍ଢା, ରସୁଣ, ନାଲି ଲଙ୍କା ଗୁଣ୍ଡ, ଧନିଆ, ତେନ୍ତୁଳି ରସ, କ୍ୟାଣ୍ଡେଲନଟ୍, ହଳଦୀ, ଗାଲାଙ୍ଗାଲ ଏବଂ ଲୁଣର ମିଶ୍ରଣକୁ ନେଇ ତିଆରି ହୋଇଥାଏ । ଜାଭାରେ, ଆୟମ ବାକରର ସ୍ବାଦ ସାଧାରଣତଃ ମିଠା ହୋଇଥାଏ, କାରଣ ଏଥିରେ ବ୍ୟବହୃତ ସୋୟା ସସ୍ ପ୍ରଚୁର ମାତ୍ରାରେ ହୋଇଥାଏ । ଏହାବ୍ୟତୀତ, ମୀନାଙ୍ଗକାବାଉ, ବାଲୀ, ଲମ୍ବୋକ୍ ଏବଂ ସୁମାତ୍ରାର ଅଧିକାଂଶ ସ୍ଥାନରେ ଆୟମ ବାକରରେ ଅଧିକ ମସଲା ବ୍ୟବହାର କରନ୍ତି ଏବଂ ଲଙ୍କା ଓ ହଳଦୀର ଅଧିକ ବ୍ୟବହାର ଏବଂ ସୋୟା ସସ‌ର ସ୍ୱଳ୍ପ ବ୍ୟବହାର ଯୋଗୁଁ ଲାଲ ରଙ୍ଗର ହୋଇଥାଏ ।

ଚିକେନ ଖଣ୍ଡଗୁଡ଼ିକୁ ସାଧାରଣତଃ ଗ୍ରିଲ୍ କରିବା ପୂର୍ବରୁ କମ ଉତ୍ତାପରେ ଏକ ମସଲାର ମିଶ୍ରଣରେ ଆଂଶିକ ରନ୍ଧାଯାଏ ଯେପରିକି ଚିକେନ ମସଲା ସହିତ ଭଲଭାବରେ ମିଶିଯିବ । ପରେ ଗ୍ରିଲ୍ କଲାବେଳେ ବଳକା ଥିବା ମସଲାକୁ ଚିକେନରେ ମିଶାଯାଏ । ଆୟମ ବାକରକୁ ସାଧାରଣତଃ ସାମ୍ବଲ ଟେରାସୀ (ଟେରାସୀ ସହିତ ଲଙ୍କା) କିମ୍ବା ସାମ୍ବଲ କେକ୍ୟାପ (ମିଠା ସୋୟା ସସରେ କଟା ଲଙ୍କା ଏବଂ ପିଆଜ) ସହିତ ପରିବେଷଣ କରାଯାଏ ଏବଂ ଏହାକୁ କାକୁଡି ଓ ଟମାଟୋ କଟା ସହିତ ସଜାଯାଇଥାଏ ।

ଆୟମ ବାକର ସ୍ଥାନ ଅନୁଯାୟୀ ଭିନ୍ନ ଭିନ୍ନ ସ୍ୱାଦର ହୋଇଥାଏ, ବାଲୀର ସ୍ୱାଦ ଅଧିକ ମିଠା ହୋଇଥିବାବେଳେ ଲମ୍ବୋକରେ ଏହାର ସ୍ୱାଦ ମସଲାଯୁକ୍ତ ହୋଇଥାଏ ।

## ଏହାର ଭିନ୍ନ ରୂପ
ଆୟମ ବାକରର ଅନେକ ରେସିପି ରହିଛି, ଯେଉଁଥିରେ ଲୋକପ୍ରିୟ ହେଉଛି ପଡାଙ୍ଗ-ଶୈଳୀ ଆୟମ ବାକର, ଆୟମ ଇଲୋନୀ ଖାସ ଗୋରୋଣ୍ଟାଲୋ, ସୁଲାୱେସୀ, ମାଲେସିଆର ଆୟମ ପର୍ସିକ ଏବଂ ଆୟମ ଗୋଲେକ, ଲୋମ୍ବୋକ୍ ଦ୍ୱୀପର ଆୟମ ବାକର ତାଲିୱାଙ୍ଗ, ସୁନ୍ଦନୀଜ୍ ବକାକାକ ହୟାମ ଏବଂ ଜାଭାର ଆୟମ ବାକର ବୁମ୍ବୁ ରୁଜାକ୍ (ଗ୍ରିଲ୍ ମସଲାଯୁକ୍ତ ନଡ଼ିଆ ଚିକେନ) ଅନ୍ତର୍ଭୁକ୍ତ । ସାଧାରଣତଃ ଚିକେନ ମସଲା ପେଷ୍ଟର ମିଶ୍ରଣ ସହିତ ମାରିନେଟ୍ କରାଯାଏ । ବେଳେବେଳେ ସୋୟା ସସ୍ ସହିତ ମଧ୍ୟ ଗ୍ରିଲ୍ କରାଯାଏ ।

Set menu Ayam Bakar Tempe Tahu.jpg|thumb|Set menu Ayam Bakar Tempe Tahu
Ayam bakar Aie Badarun.JPG|Ayam Bakar Padang, West Sumatra
Ayam bakar khas Taliwang 2.JPG|Ayam Bakar Taliwang, Lombok

## ଆଧାର
ଶ୍ରେଣୀ:ଇଣ୍ଡୋନେସିଆର ଖାଦ୍ୟ
ଶ୍ରେଣୀ:ଏସିଆ
କୋଲା କାଣ୍ଡା

କୋଲା କାଣ୍ଡା (କୋଲା କାନ୍ଧା, କୋଲା କେଣ୍ଡା) (ସିଂହଳ: කොළ කැඳ)  ଏକ ପାରମ୍ପାରିକ ହର୍ବାଲ୍ କାଞ୍ଜି କିମ୍ବା ଦଲିଆ ଅଟେ ଯାହା ମୁଖ୍ୟତଃ, କଞ୍ଚା ଚାଉଳ, ନଡିଆ କ୍ଷୀର ଏବଂ ଔଷଧୀୟ ଗୁଣ ଥିବା ମୂଲ୍ୟବାନ ପତ୍ରର ସବୁଜ ରସରୁ ପ୍ରସ୍ତୁତ ହୋଇଥାଏ । କେଉଁ ପ୍ରକାରର ରୋଗକୁ ରୋକିବା କିମ୍ବା ଆରୋଗ୍ୟ କରିବାକୁ ଚେଷ୍ଟା କରାଯାଉଛି ତାକୁ ମୁଖ୍ୟତଃ ଧ୍ୟାନରେ ରଖି ପତ୍ରମାନଙ୍କ ମଧ୍ୟରୁ ଗୋଟୁକୋଲା, କରପିଞ୍ଚା, ଭେଲ୍ପେନେଲା, ଇରାମୁସୁ, ହଟାବରିୟା, ପୋଲପାଲା କିମ୍ବା ରାଣାୱାରା ଅନ୍ତର୍ଭୁକ୍ତ କରାଯାଇପାରେ । ହର୍ବାଲ ପତ୍ରର ତିକ୍ତତାକୁ ହ୍ରାସ କରିବା ପାଇଁ ଏଥିରେ ସାଧାରଣତଃ ଗୁଡ଼ କିମ୍ବା ଲେମ୍ବୁ ରସ ମିଶାଇ ବ୍ୟବହାର କରାଯାଏ । ଏହା ସାଧାରଣତଃ ଜଳଖିଆ ଖାଇବା ସମୟରେ ଗରମ ପରିବେଷଣ କରାଯାଏ ।

ଦିପବଂଶ ଏବଂ ମହାବଂଶ ସମେତ ପ୍ରାଚୀନ ଗ୍ରନ୍ଥ ଅନୁଯାୟୀ କୋଲା କାଣ୍ଡା ଖାଇବାର ଅଭ୍ୟାସ ବୌଦ୍ଧ ସଂସ୍କୃତିରୁ ଉତ୍ପନ୍ନ ହୋଇଥିଲା । ବୌଦ୍ଧ ଭିକ୍ଷୁକମାନେ ଏହାକୁ ସକାଳେ ଖାଦ୍ୟ ଭାବରେ ଖାଇଥାନ୍ତି । ବୋୖଦ୍ଧ ଧର୍ମାବଲମ୍ବୀ ସଂକେତର ଏକ ଅଂଶ ଭାବରେ, ଭିକ୍ଷୁକମାନଙ୍କୁ ଦିନକୁ କେବଳ ଦୁଇଟି ଭୋଜନ (ଜଳଖିଆ ଏବଂ ମଧ୍ୟାହ୍ନ ଭୋଜନ) ଅନୁମତି ଦିଆଯାଏ ଏବଂ ପୂର୍ବ ଦିନ ମଧ୍ୟାହ୍ନ ଭୋଜନ ପରଠାରୁ କୌଣସି ଅଧିକ ଭାରି ଭଜନ ଗ୍ରହଣ ନକରିବା ପାଇଁ ଅନୁମତି ଦିଆଯାଏ । ସେଥିପାଇଁ କୋଲା କାଣ୍ଡା ଭିକ୍ଷୁମାନଙ୍କୁ ସେମାନଙ୍କର ଦୈନନ୍ଦିନ କାର୍ଯ୍ୟକଳାପ ଆରମ୍ଭ କରିବା ପାଇଁ ଆବଶ୍ୟକୀୟ ପୁନରୁଦ୍ଧାର ଏବଂ ନବୀକରଣ ଯୋଗାଇଥାଏ ।

## ଆବଶ୍ୟକୀୟ ଉପାଦାନ
କୋଲା କାଣ୍ଡା ପାଇଁ ସର୍ବ ପୁରାତନ ରେକର୍ଡ ହୋଇଥିବା ବ୍ୟଞ୍ଜନଗୁଡ଼ିକ ମଧ୍ୟରେ ନିମ୍ନଲିଖିତ ଉପାଦାନ ଏବଂ ସେମାନଙ୍କର ପରିମାଣ ଉଲ୍ଲେଖ କରାଯାଇଛି ।

* ନାଲି ଚାଉଳ- ଜଣେ ବ୍ୟକ୍ତି ପାଇଁ ଗୋଟିଏ ମୁଠା
* ଗୋଟୁକୋଲା- ମୋଟା କଟା ହେଇଥିବା, ଗୋଟିଏ ମୁଠା
* ନଡ଼ିଆ କୋରା- ଗୋଟିଏ ମୁଠା
* ପାଣି- ଆବଶ୍ୟକ ମୁତାବକ
* ଅଦା- ୧-୨ ଖଣ୍ଡ, ପୁରା ଗୁଣ୍ଡ କଟା ହେଇଥିବା
* ରସୁଣ- ୬ ଖଣ୍ଡ, ପୁରା ଗୁଣ୍ଡ କଟା ହେଇଥିବା
* ଲୁଣ- ସ୍ୱାଦ ଅନୁସାରେ

## ପ୍ରସ୍ତୁତ ପ୍ରଣାଳୀ
ନାଲି ଚାଉଳକୁ ଛୋଟ ଛୋଟ ଖଣ୍ଡରେ ଗୁଣ୍ଡ ହେବା ପର୍ଯ୍ୟନ୍ତ ଚକିରେ ଭଲ ଭାବରେ ପେଶାଯାଏ । ପରେ ମନୋନୀତ ଔଷଧୀୟ ପତ୍ର ଏବଂ ଜଡ଼ିବୁଟି ଗୁଡ଼ିକୁ ମଧ୍ୟ ରସ ବାହାର ନହେବା ପର୍ଯ୍ୟନ୍ତ ସମାନ ଢ଼ଙ୍ଗରେ ଶୀଳରେ ବଟାଯାଏ । ଗୁଣ୍ଡ ହୋଇଥିବା ଚାଉଳ ଶସ୍ୟକୁ ପ୍ରାୟ ତିନି କପ୍ ପାଣି ମିଶାଇ ଫୁଟାଯାଏ, ତା’ପରେ କୋରା ହୋଇଥିବା ନଡ଼ିଆରୁ ବାହାରିଥିବା କ୍ଷୀର ଏବଂ ରସୁଣକୁ ଏଥିରେ ମିଶାଯାଏ । ଚାଉଳ ନରମ ହେବା ପର୍ଯ୍ୟନ୍ତ ଏହି ମିଶ୍ରଣକୁ ଘାଣ୍ଟାଯାଏ । ଔଷଧୀୟ ପତ୍ର ଏବଂ ଜଡ଼ିବୁଟିର ରସକୁ ଲୁଣ ସହିତ ଶେଷରେ ମିଶାଯାଏ ଏବଂ ଏହାର ଔଷଧୀୟ ପୋଷକ ତତ୍ତ୍ୱ ନଷ୍ଟ ନହେବା ପାଇଁ ଏହାକୁ ନିଆଁର ଉତ୍ତାପରୁ ଓଲ୍ହେଇ ଦିଆଯାଏ ।

ଶ୍ରୀଲଙ୍କାର ଅନେକ ପରିବାରରେ ଏହା ଏକ ଲୋକପ୍ରିୟ ଜଳଖିଆ ଅଟେ ।  ଏହା ପୁଷ୍ଟିକର ଏବଂ ଏହାକୁ ସହଜରେ ପ୍ରସ୍ତୁତ କରାଯାଇପାରିବ - ଯେଉଁଥିପାଇଁ ଅନେକ ଲୋକ ଘରେ କୋଲା କାଣ୍ଡା ତିଆରି କରିବାକୁ ପସନ୍ଦ କରନ୍ତି । କୋଲା କାଣ୍ଡା ତିଆରିରେ ବ୍ୟବହୃତ ସବୁଜ ପତ୍ରଗୁଡିକର ରସ ପତ୍ରରେ ଉପସ୍ଥିତ ଥିବା ସମସ୍ତ ଜଳ ଦ୍ରବଣୀୟ ଏବଂ ଚର୍ବିରେ ଦ୍ରବୀଭୂତ ଭିଟାମିନ୍ ରୂପରେ ପରିଣତ ହୁଏ ଯାହା ଶରୀରଦ୍ୱାରା ସହଜରେ ଗ୍ରହଣ ଯୋଗ୍ୟ ହୋଇଥାଏ । ପୋଷଣ ବିଶେଷଜ୍ଞ ରୋଶନ ଡେଲା ବାନ୍ଦାରାଙ୍କ ଅନୁଯାୟୀ, "କୋଲା କାଣ୍ଡାକୁ ଏକ ଉତ୍ତମ ଶକ୍ତିର ଉତ୍ସ ଭାବରେ ବିବେଚନା କରାଯାଇଛି ।"

## ଆଧାର
ଶ୍ରେଣୀ:ଶ୍ରୀଲଙ୍କା
ଶ୍ରେଣୀ:ଶ୍ରୀଲଙ୍କାର ଖାଦ୍ୟ
ମାୟା ଘୋଷ

**ମାୟା ଘୋଷ** (୩୧ ଡିସେମ୍ବର ୧୯୪୯ – ୧୯ ମଇ ୨୦୧୯) ଜଣେ ବାଂଲାଦେଶୀ ଅଭିନେତ୍ରୀ ଥିଲେ । ସେ ମୁଖ୍ୟତଃ କଥାଚିତ୍ର, ମଞ୍ଚ ଓ ଦୂରଦର୍ଶନରେ କାମ କରୁଥିଲେ । ସେ ବାଂଲାଦେଶର ମୁକ୍ତି ସଂଗ୍ରାମରେ ଭାଗ ନେଇଥିଲେ । ସେ କଲିକତାର ଶରଣାର୍ଥୀ ଶିବିରରେ ସ୍ୱାଧୀନତା ସଂଗ୍ରାମୀଙ୍କ ପାଇଁ ରୋଷେଇ କରୁଥିଲେ ।

୧୯୮୧ ମସିହାରେ, ସେ ରୂପେଲି ପରଦାରେ ଅଭିନୟ କରିବା ଆରମ୍ଭ କରିଥିଲେ । ସେ ଦୂରଦର୍ଶନ ଓ ମଞ୍ଚରେ ମଧ୍ୟ ଅଭିନୟ କରିଥିଲେ । ତାଙ୍କୁ ଶେଷ ଥର ପାଇଁ ୨୦୧୬ରେ *ଡିବି*ରେ ଦେଖିବାକୁ ମିଳିଥିଲା ଯାହାକି ଏଟିଏନ ବଙ୍ଗଳାର ଏକ ଧାରାବାହିକ ଥିଲା ।

୧୯ ମଇ ୨୦୧୯ରେ ତାଙ୍କର ମୃତ୍ୟୁ ହୋଇଥିଲା ।

## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଛୁର୍ପୀ

**ଛୁର୍ପୀ**(ତିବ୍ବତ ଭାଷା: ཆུར་བ།), ଦୁର୍ଖା ଏବଂ ଚୋଗୋ/ଚୁଗୋ ଭାବରେ ଜଣାଶୁଣା, ନେପାଳ ଏବଂ ଭୁଟାନରେ ଖିଆଯାଉଥିବା ଏକ ପାରମ୍ପାରିକ ଛେନା ଅଟେ । ଛୁର୍ପୀର ଦୁଇଟି କିସମ ରହିଥାଏ, ଗୋଟିଏ ହେଉଛି ନରମ ପ୍ରକାରର (ସାଧାରଣତଃ ଭାତ ସହିତ ଖିଆଯାଏ) ଏବଂ ଅନ୍ୟଟି ବହୁତ କଠିନ ପ୍ରକାରର ହୋଇଥାଏ । ଛୁର୍ପୀ ଦୁନିଆର କଠିନ ଛେନା ମଧ୍ୟରୁ ଗୋଟିଏ ଭାବରେ ପରିଗଣିତ ହୋଇଥାଏ । ନେପାଳର ଛୁର୍ପୀ ବର୍ତ୍ତମାନ ଅନ୍ତର୍ଜାତୀୟ ବଜାରରେ ଲୋକପ୍ରିୟତା ହାସଲ କରିଛି ।

ସ୍ନାକ୍ସ ଭାବରେ ଛୁର୍ପୀ ସୁସ୍ଥ ଏବଂ ଅତ୍ୟଧିକ ପୁଷ୍ଟିକର ହୋଇଥାଏ, କାରଣ ଏଥିରେ ପ୍ରଚୁର ପରିମାଣର ପ୍ରୋଟିନ୍, ଓମେଗା, ଫ୍ୟାଟି ଏସିଡ୍ ଏବଂ ଆଣ୍ଟିଅକ୍ସିଡାଣ୍ଟ ରହିଥାଏ । ଏହା ମଧ୍ୟ କ୍ୟାଲସିୟମ୍, ଫସଫରସ୍, ମ୍ୟାଗ୍ନେସିୟମ୍, ଜିଙ୍କ, ଭିଟାମିନ୍ ଏ, ବି, ଡି ଏବଂ ଇର ଏକ ସମୃଦ୍ଧ ଉତ୍ସ ଅଟେ। 

## ପ୍ରସ୍ତୁତି ପ୍ରଣାଳୀ
ଛୁର୍ପୀ ସ୍ଥାନୀୟ ଉପଲବ୍ଧ କ୍ଷୀରରୁ କିମ୍ବା ଘରେ ପ୍ରସ୍ତୁତ ହେଉଥିବା ଲହୁଣୀରୁ ପ୍ରସ୍ତୁତ ହୋଇଥାଏ । ଲହୁଣୀକୁ ଭଲଭାବରେ ଫୁଟାଯାଏ ଏବଂ ମିଳିଥିବା କଠିନକୁ ତରଳ ପଦାର୍ଥରୁ ଅଲଗା କରି ଏକ ପତଳା କପଡ଼ାରେ ଗୁଡ଼ାଇ ପାଣି ନିଷ୍କାସନ ପାଇଁ ଟଙ୍ଗାଯାଏ ।

ଏହାକୁ ଅଧିକ କଠିନ ବିବିଧତାରେ ପ୍ରସ୍ତୁତ କରିବା ପାଇଁ ନରମ ଛୁର୍ପୀକୁ ସୁତୁଲୀ ଅଖାରେ ଗୁଡ଼ାଇ ପାଣି ବାହାର କରିବା ପାଇଁ ଜୋରରେ ଦବାଯାଏ । ଏହା ଶୁଖିଯିବା ପରେ ଏହାକୁ ଛୋଟ ଛୋଟ ଖଣ୍ଡରେ କାଟି ଦିଆଯାଏ ଏବଂ ଏହାକୁ ଅଧିକ କଠିନ କରିବାପାଇଁ ଏହାକୁ ନିଆଁ ଉପରେ ଟାଙ୍ଗି ଦିଆଯାଏ । 

ଉତ୍ପାଦନ ତାରିଖଠାରୁ ୧୨ ମାସ ପର୍ଯ୍ୟନ୍ତ ଏହାକୁ ଏକ ଥଣ୍ଡା, ଶୁଷ୍କ ସ୍ଥାନରେ ରଖାଯାଏ ।

## ବ୍ୟବହାର
ଛୁର୍ପୀର ସାଧାରଣତଃ ଧୂଆଁଯୁକ୍ତ ସୁଗନ୍ଧ ରହିଥାଏ କିନ୍ତୁ ଏହା ସ୍ୱାଦରେ ବହୁତ ମିଠା ଅଟେ । ନରମ ଛୁର୍ପୀ ବିଭିନ୍ନ ଉପାୟରେ ଖିଆ ଯାଇଥାଏ । ଏହାକୁ ସାଧାରଣତଃ ସବୁଜ ପନିପରିବା ସହିତ ଏକ ସୁସ୍ୱାଦୁ ଖାଦ୍ୟ ଭାବରେ ରାନ୍ଧିବା, ମୋମୋରେ ଭରିବା, ଟମାଟୋ ଏବଂ ଚିଲି ସହିତ ଗ୍ରାଇଣ୍ଡ୍ କରି ଚଟଣୀ ଏବଂ ସୁପ୍ ଭାବରେ ବ୍ୟବହୃତ ହୋଇଥାଏ । ଛୁର୍ପୀ ହିମାଳୟର ପାହାଡ଼ିଆ ଅଞ୍ଚଳରେ ପନିପରିବା ପାଇଁ ଏକ ବିକଳ୍ପ ଭାବରେ ଖିଆଯାଏ, କାରଣ ଏହା ପ୍ରୋଟିନର ଏକ ଉତ୍କୃଷ୍ଟ ଉତ୍ସ ଅଟେ । ତିବ୍ଦତୀୟମାନେ ଏହାକୁ ନିଜ ରୋଷେଇରେ ପନିପରିବା ସହିତ ଏବଂ ଏକ ମୁଖ୍ୟ ଖାଦ୍ୟ ଭାବରେ ବ୍ୟବହାର କରନ୍ତି । ଏହା ଉଭୟ କୁକୁର ଏବଂ ମଣିଷ ପାଇଁ ସ୍ୱାଦିଷ୍ଟ ଏବଂ ସୁସ୍ଥ ଖାଦ୍ୟ ଅଟେ । ସାଧାରଣତଃ କଠିନ ଛୁର୍ପୀକୁ ପାଟିରେ ରଖି ଓଦା କରାଯାଏ, ଏହାର କିଛି ଅଂଶ ନରମ ହେବାପରେ ଏହାକୁ ଚ୍ୟୁଇଂଗଗମ ପରି ଚୋବାଯାଏ । ଏହିପରି, ଛୁର୍ପୀର ଗୋଟିଏ ଖଣ୍ଡ ଦୁଇ ଘଣ୍ଟା ପର୍ଯ୍ୟନ୍ତ ଚାଲିପାରେ ।

ଛୁର୍ପୀର ଉତ୍ପାଦନ କରୁଥିବା ଦେଶ ଏହାକୁ ଆମେରିକା, ବ୍ରିଟେନ ଭଳି ଅନ୍ୟ ଦେଶକୁ ରପ୍ତାନି କରୁଛନ୍ତି ଯେଉଁଠାରେ ଏହାର ଚାହିଦା ଅଧିକ ।

## ଆଧାର
ଶ୍ରେଣୀ:ନେପାଳ
ଶ୍ରେଣୀ:ଏସିଆ
ଶ୍ରେଣୀ:ନେପାଳର ଖାଦ୍ୟ
ମିଟେଲ୍ସମର୍ଜ

**ମିଟେଲ୍ସମର୍ଜ** (ଇଂରାଜୀ ଭାଷାରେ  ***Mittelschmerz***) ଏକ ଶବ୍ଦ ଯାହା ଡିମ୍ବୋଦୟ ଜନିତ ଯନ୍ତ୍ରଣା ପାଇଁ ବ୍ୟବ‌ହୃତ ହୁଏ । ଋତୁସ୍ରାବର ପ୍ରାୟ ୧୪ ଦିନ ପୂର୍ବରୁ ଏହି ଯନ୍ତ୍ରଣା ଆରମ୍ଭ ହୁଏ ଓ କିଛି ମିନିଟରୁ ୨ ଦିନ ପର୍ଯ୍ୟନ୍ତ ରହିଥାଏ ।ତଳ ପେଟର ଗୋଟିଏ ପାର୍ଶ୍ୱରେ ଯନ୍ତ୍ରଣା ହୁଏ ଏବଂ ଏହା ଦୁର୍ବଳ କିମ୍ବା ତୀକ୍ଷ୍ଣ ହୋଇପାରେ । ଅନ୍ୟ ଲକ୍ଷଣ ମଧ୍ୟରେ ଯୋନୀପଥ ରକ୍ତସ୍ରାବ ହୋଇପାରେ ।

ଏହାର ଚିକିତ୍ସାରେ ପାରାସେଟାମୋଲ କିମ୍ବା ଆଇବୁପ୍ରୋଫେନ ଦିଆଯାଇପାରେ । ଏହାର ପ୍ରତିରୋଧ ପାଇଁ ଜନ୍ମ ନିୟନ୍ତ୍ରଣ ବଟିକା ବ୍ୟବହୃତ ହୋଇପାରେ । ଏହା ଗମ୍ଭୀର ସମସ୍ୟା ନୁହେଁ; ଯଦିଓ ପୁନର୍ବାର ହୋଇପାରେ । *ମିଟେଲ୍ସମର୍ଜ* ପ୍ରାୟ ୨୦ରୁ ୪୦% ମହିଳାଙ୍କୁ ପ୍ରଭାବିତ କରେ ।  ଶବ୍ଦଟି "ମଧ୍ୟମ ଯନ୍ତ୍ରଣା" ପାଇଁ ଜର୍ମାନ ଭାଷାରୁ ଆସିଛି । ଏହାର ଉପସ୍ଥିତି ମହିଳା ପ୍ରଜନନ କ୍ଷମତାପରିଚାଳନା ପାଇଁ ବ୍ୟବହୃତ ହୋଇଛି । 

## ଆଧାର
ଚନ୍ଦ୍ରଶେଖର ମହାପାତ୍ର

**ଚନ୍ଦ୍ରଶେଖର ମହାପାତ୍ର** (୧୯୦୬–୧ ଡିସେମ୍ବର ୧୯୯୫) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ, ସାମ୍ବାଦିକ ଓ ସଂସ୍କୃତ ପଣ୍ଡିତ ଥିଲେ । ସେ ତାଙ୍କ ଶିଶୁସାହିତ୍ୟ ପୁସ୍ତକ *ପିଲାଙ୍କ କଥା ଲହରୀ* ନିମନ୍ତେ ୧୯୬୨ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସେ ଓଡ଼ିଆ ସମେତ ହିନ୍ଦୀ ଓ ସଂସ୍କୃତରେ ସାହିତ୍ୟ ରଚନା କରିଥିଲେ ଏବଂ କେତେକ ସଂସ୍କୃତ ଗ୍ରନ୍ଥକୁ ଓଡ଼ିଆ ଶିଶୁସାହିତ୍ୟରେ ରୂପାନ୍ତର କରିଥିଲେ ।

## ପ୍ରାରମ୍ଭିକ ଜୀବନ 
ଚନ୍ଦ୍ରଶେଖର ମହାପାତ୍ର ଗଞ୍ଜାମ ଜିଲ୍ଲାର ଖଲ୍ଲିକୋଟ ଅନ୍ତର୍ଗତ କୁଶଢ଼ିପାରେ ଜନ୍ମଗ୍ରହଣ କରିଥିଲେ । ଉତ୍କଟ ଆର୍ଥିକ ଅନଟନ ଯୋଗୁଁ ସେ ଉଚ୍ଚ ଶିକ୍ଷାଲାଭରୁ ବଞ୍ଚିତ ହୋଇଥିଲେ । ନିଜ ଚେଷ୍ଟାରୁ ସେ ଓଡ଼ିଆ, ସଂସ୍କୃତ ଓ ହିନ୍ଦୀ ଭାଷାରେ ଦକ୍ଷତା ହାସଲ କରିଥିଲେ । ସେ ବ୍ରହ୍ମପୁରରୁ ପ୍ରକାଶିତ *ଶିଶିର*, *ନବୀନ*, *ପ୍ରଭାତ* ପତ୍ରିକାମାନଙ୍କରେ ଲେଖା ପ୍ରକାଶ କରିଥିଲେ । ସେ ଗରିବ ମେଧାବୀ ଛାତ୍ରଙ୍କୁ ବୃତ୍ତି ଦେବା ପାଇଁ ସେ ଚନ୍ଦ୍ରଶେଖର ସ୍ମୃତି ପାଣ୍ଠି ଓ ବିନାୟକ ସ୍ମୃତି ପାଣ୍ଠି ଗଠନ କରିଥିଲେ । ସେ ସାଂସ୍କୃତିକ ଅନୁଷ୍ଠାନସବୁ ସହିତ ଜଡ଼ିତ ଥିଲେ । ସ୍ୱାଧିନ ପ୍ରେସ୍ ଓ ଆଶା କାର୍ଯ୍ୟାଳୟରେ ସେ କାର୍ଯ୍ୟରତ ଥିଲେ ।

## ରଚନାବଳୀ 
* *ପିଲାଙ୍କ କଥା ଲହରୀ*
* *ପିଲାଙ୍କ କୁମାର ସମ୍ଭବମ୍*
* *ପିଲାଙ୍କ ଶକୁନ୍ତଳା*
* *ପିଲାଙ୍କ ଶଶିବାବୁ*
* *ରାଜକବି କୃଷ୍ଣସିଂହ*
* *ଆଧ୍ୟାତ୍ମ ରାମାୟଣ*
* *ସୁଧାସାର ଗୀତା*
* *ରାଜଯୋଗ*
* *ସୂର୍ଯ୍ୟପୁରାଣ*
* *ନାରଦ ପୁରାଣ*
* *ଗରୁଡ଼ ପୁରାଣ*
* *ଭଜନ ଭାଗବତ*
* *ଶିବତତ୍ତ୍ୱ ସାର*

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (*ପିଲାଙ୍କ କଥା ଲହରୀ* ପାଇଁ ୧୯୫୬, ୧୯୫୭ ଏବଂ ୧୯୫୮ ମସିହା ପାଇଁ)

## ଆଧାର 
ଶ୍ରେଣୀ:୧୯୦୬ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ରାଷ୍ଟ୍ରୀୟ ପ୍ରଦ୍ୟୋଗିକ ସଂସ୍ଥାନ (ଏନ.ଆଇ.ଟି)

**ରାଷ୍ଟ୍ରୀୟ ପ୍ରଦ୍ୟୋଗିକ ସଂସ୍ଥାନ (ଏନ.ଆଇ.ଟି)** ପ୍ରଯ୍ୟୁକ୍ତିବିଦ୍ୟା ଏବଂ ଗବେଷଣା ପାଇଁ ଉଦ୍ଧିଷ୍ଟ ଏକ ସ୍ୱାୟତ୍ତ ସରକାରୀ ବିଶ୍ୱବିଦ୍ୟାଳୟ ଅଟେ । ଏହି ସଂସ୍ଥାନସମୂହ ଜାତୀୟ ପ୍ରଦ୍ୟୋଗିକ ସଂସ୍ଥାନ ଅଧିନିୟମ ୨୦୦୭ଦ୍ୱାରା ପରିଚାଳିତ, ଯାହା ସେମାନଙ୍କୁ ରାଷ୍ଟ୍ରୀୟ ମହତ୍ତ୍ୱର ସଂସ୍ଥାନଭାବେ ଘୋଷଣା କରେ ଏବଂ ସେମାନଙ୍କର କାର୍ଯ୍ୟକଳାପ ଓ ଶାସନବିଧିକୁ ନିୟନ୍ତ୍ରଣ କରିଥାଏ । ବର୍ତ୍ତମାନ ସୁଦ୍ଧା ଏକ-ତିରିଶଟି ସଂସ୍ଥାନକୁ ଜାତୀୟ ପ୍ରଦ୍ୟୋଗିକ ସଂସ୍ଥାନ ଅଧିନିୟମ ୨୦୦୭ରେ ସମ୍ମିଳିତ କରାଯାଇଛି । ପ୍ରତ୍ୟେକ ଏନ.ଆଇ.ଟି ସ୍ୱାଧୀନ ଏବଂ ଏକ ଏକକ ପରିଷଦ (ଏନ.ଆଇ.ଟି କାଉନସିଲ) ସହ ସଂଯୁକ୍ତ । ଏହି ସଂସ୍ଥାନଗୁଡ଼ିକ ଭାରତର ବିଶିଷ୍ଟ ପ୍ରଦ୍ୟୋଗିକ ବିଦ୍ୟା ସଂସ୍ଥାନମାନଙ୍କରୁ ଅନ୍ୟତମ । ଏଣୁ ଏମାନଙ୍କର  ଛାତ୍ର-ଗ୍ରହଣ ହାର ନ୍ୟୁନତମ ତଥା ୧ରୁ ୨ ପ୍ରତିଶତ ମଧ୍ୟରେ । ଏହି ସଂସ୍ଥାନମାନଙ୍କରେ ଶିକ୍ଷାର ମାଧ୍ୟମ ହେଉଛି ଇଂରାଜୀ ଭାଷା ।
## ଇତିହାସ 
ଭାରତରେ ଦ୍ୱିତୀୟ ପଞ୍ଚବାର୍ଷିକ ଯୋଜନା (୧୯୫୬-୬୦) ଅନୁଯାୟୀ ଅନେକ ଔଦ୍ୟୋଗିକ ପ୍ରକଳ୍ପସବୁ ଅନୁମୋଦନ କରାଯାଇଥିଲା । ଏସବୁକୁ କାର୍ଯ୍ୟକାରୀ କରିବାପାଇଁ କୁଶଳୀ ଲୋକସମ୍ଭଳର ଆବଶ୍ୟକତାକୁ ପରିପୂର୍ଣ୍ଣ କରିବାକୁଯାଇ ଭାରତ ସରକାର ପ୍ରତିଟି ମୁଖ୍ୟ ରାଜ୍ୟମାନଙ୍କରେ ଗୋଟିଏ ଲେଖାଏଁ ଆଞ୍ଚଳିକ ପ୍ରଦ୍ୟୋଗିକ ମହାବିଦ୍ୟାଳୟ ସ୍ଥାପନ କଲେ । ୧୯୫୯ ମସିହା ପରଠାରୁ କେନ୍ଦ୍ର ଏବଂ ରାଜ୍ୟ ସରକାର ମିଶି ପ୍ରତ୍ୟେକ ପ୍ରମୁଖ ରାଜ୍ୟମାନଙ୍କରେ ସତରଟି ଆଞ୍ଚଳିକ ପ୍ରଦ୍ୟୋଗିକ ମହାବିଦ୍ୟାଳୟ ପ୍ରତିଷ୍ଠା କଲେ । ୧୯୬୦ ମସିହା ସୁଦ୍ଧା ପ୍ରତି ମୁଖ୍ୟ ପ୍ରଦେଶରେ ଦୁଇଟି ଲେଖାଏଁ ଆଞ୍ଚଳିକ ପ୍ରଦ୍ୟୋଗିକ ମହାବିଦ୍ୟାଳୟ କାର୍ଯ୍ୟକ୍ଷମ ହୋଇସାରିଥିଲା:

## ବିବରଣୀ 
## ଆଧାର
ଅନନ୍ତ ପଦ୍ମନାଭ ପଟ୍ଟନାୟକ

**ଅନନ୍ତ ପଦ୍ମନାଭ ପଟ୍ଟନାୟକ** (୪ ଅପ୍ରେଲ ୧୮୯୬ - ୧୬ ଜୁଲାଇ ୧୯୯୧) ଜଣେ ଓଡ଼ିଆ ସାହିତ୍ୟିକ । ସେ ତାଙ୍କ ରଚିତ ଆଲୋଚନା ଗ୍ରନ୍ଥ *କବି ସମ୍ରାଟ ଉପେନ୍ଦ୍ର ଭଞ୍ଜ* ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

## ସଂକ୍ଷିପ୍ତ ଜୀବନୀ 
ଅନନ୍ତ ଗଞ୍ଜାମ ଜିଲ୍ଲାର ତନରଡ଼ାରେ ଜନ୍ମଗ୍ରହଣ କରିଥିଲେ । ପିତାଙ୍କ ସମସ୍ତ ପ୍ରତିଭା ତାଙ୍କଠାରେ ପ୍ରତିଫଳିତ ହୋଇଥିଲା । ୧୯୧୫ରୁ ବହୁ ପତ୍ରପତ୍ରିକାରେ ଗଳ୍ପ, କବିତା ଓ ପ୍ରବନ୍ଧ ଲେଖି ଖ୍ୟାତି ଅର୍ଜନ କରିଥିଲେ । କଲେଜରେ ପଢ଼ିବା ସମୟରେ ତାଙ୍କ ରଚିତ 'ଦମୟନ୍ତୀ' ପ୍ରକାଶ ପାଇଥିଲା । ପ୍ରାଚୀନ ଇତିହାସ, ତାମ୍ରଫଳକ ପ୍ରଭୃତିରୁ ସେ ବିଷୟବସ୍ତୁ ସଂଗ୍ରହ କରିବାରେ ଅଧିକାଂଶ ସମୟ ବ୍ୟୟ କରୁଥିଲେ । ଇଣ୍ଟରମିଡ଼ିଏଟ୍ ପର୍ଯ୍ୟନ୍ତ ଶିକ୍ଷାପ୍ରାପ୍ତ ଅନନ୍ତ କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ସଂପର୍କରେ ଏକାଧିକ ଗବେଷଣାମୁଳକ ଗ୍ରନ୍ଥ ପ୍ରଣୟନ କରିଥିଲେ । ଲେଖକଙ୍କ ଅନେକ ପୁସ୍ତକ ପାଠ୍ୟ କ୍ରମରେ ଅନ୍ତର୍ଭୁକ୍ତ ଥିଲା । ତାଙ୍କ ରଚିତ 'କବି ସମ୍ରାଟ ଉପେନ୍ଦ୍ର ଭଞ୍ଜ' ପୁସ୍ତକଟି ଉତ୍କଳ ବିଶ୍ୱବିଦ୍ୟାଳୟରୁ ପ୍ରକାଶ ପାଇଥିଲା । ୧୯୬୫ରେ ଏହା ଓଡ଼ିଶା ସାହିତ୍ୟ ଏକାଡ଼େମୀଦ୍ୱାରା ପୁରସ୍କୃତ । କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ପ୍ରାପ୍ତ ଅନୁବାଦକ ଅଜୟ କୁମାର ପଟ୍ଟନାୟକ ତାଙ୍କ ନାତି । ୧୯୯୬ରେ ତାଙ୍କ ଜନ୍ମ ଶତବାର୍ଷିକୀ ଉପଲକ୍ଷେ ଭୁବନେଶ୍ୱରଠାରେ 'ସାହିତ୍ୟ ସାଧକ ଅନନ୍ତ ପଦ୍ମନାଭ' ନାମକ ସ୍ମରଣିକା ପ୍ରକାଶ ପାଇଥିଲା ।

## ରଚନାବଳୀ 
* *ଦମୟନ୍ତୀ ୧୯୨୩*
* *କବି ସମ୍ରାଟ ଉପେନ୍ଦ୍ର ଭଞ୍ଜ*
* *ଉପେନ୍ଦ୍ର ଭଞ୍ଜ ପରିଚୟ ୧୯୬୨*
* *ଭଞ୍ଜ ସାହିତ୍ୟର ତାତ୍ତ୍ୱିକ ଆଲୋଚନା
* *ସଂକ୍ଷିପ୍ତ ଉପେନ୍ଦ୍ର ଭଞ୍ଜ
* *ଭଞ୍ଜ ସାହିତ୍ୟର ସପ୍ତ ଆଶ୍ଚର୍ଯ୍ୟ
* *ଚଷାଭାଇ
* *ମୋ ଗାଁ
* *ସ୍କୁଲ ପିଲା
* *ଯୌତୁକ ପୋଥି
* *ଶ୍ରୀ ରାମାନୁଜ
* *ବୁଢ଼ା ବାପାଙ୍କ ପିଲା ଗୀତ
* *ଛାତ୍ର ମୁଁ*
* *ଭଲ ଭଜନ କୀର୍ତ୍ତନ ଗୀତ*
* *ଜାତୀୟ ସଂଗୀତ
* *ମହାବୀର ଦୋହରା ବିଷୋୟୀ ୧୯୬୧*
* *ବୀର ଚକରା*
* ଅଚିହ୍ନା ବାଟୁଆ
* *ଗାଁ ଗୀତ
* *ପ୍ରାଚୀନ ଘୁମୁସର ଚାଷୀ
* *କନ୍ଧ ଆମର ବୀର ଜାତି
* *ନାରୀଚିତ୍ର
* *କୁମାରୀ ନୀତି ଶିକ୍ଷା ୧୯୫୮*
* ''କୃଷକ ସଂଖାଳି
* ଉତ୍କଳ ଗୌରବ (୧୮ଖଣ୍ଡ)
* ଗୋସଂପଦ
* ଧାନ ମାଣିକିଆ ଓଷା
* ମେରିଆ
## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର **କବି ସମ୍ରାଟ ଉପେନ୍ଦ୍ର ଭଞ୍ଜ** ପାଇଁ ୧୯୫୯, ୧୯୬୦ ଏବଂ ୧୯୬୧ ମସିହା ପାଇଁ

## ଆଧାର 
ଶ୍ରେଣୀ:୧୮୯୬ ଜନ୍ମ
ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ମେଦବହୁଳ ସ୍ୱଳ୍ପ ସଂବାତନ ସିଣ୍ଡ୍ରୋମ

**ମେଦବହୁଳ ସ୍ୱଳ୍ପ ସଂବାତନ ସିଣ୍ଡ୍ରୋମ** (ଇଂରାଜୀ ଭାଷାରେ **Obesity hypoventilation syndrome/** **OHS** ) ହେଉଛି ମେଦ ବ‌ହୁଳତା ଯୋଗୁ ଯଥେଷ୍ଟ ପ୍ରଶ୍ୱାସ ନେବାରେ ବିଫଳତା ହୁଏ ଯାହା ଦିନରେ ଅଧିକ ରକ୍ତ କାର୍ବନ ଡାଇଅକ୍ସାଇଡ୍ (CO 2 ) ସ୍ତର ସୃଷ୍ଟି କରିଥାଏ ।  ଏହାର ଲକ୍ଷଣ ମଧ୍ୟରେ ଘୁଙ୍ଗୁଡ଼ି ମାରିବା, ଦିନବେଳା ନିଦ୍ରାଳୁ ଭାବ, ସକାଳ ବେଳା ମୁଣ୍ଡବିନ୍ଧା ଏବଂ ଅଣନିଶ୍ୱାସ ହୋଇପାରେ ।  ଅତିକମରେ ୨୫% ଓଜନ ହ୍ରାସ କଲେ ଏହି ବ୍ୟାଧିର ସମାଧାନ ହୋଇପାରେ । ଓଜନ ହ୍ରାସ ନ କଲେ ଆୟୁଷ କମିଯାଏ ।

ମେଦବହୁଳ ସ୍ୱଳ୍ପ ସଂବାତନ ସିଣ୍ଡ୍ରୋମ ମେଦବହୁଳ ହାଇପୋଭେଣ୍ଟିଲେସନ୍ ସିଣ୍ଡ୍ରୋମ ଯୋଗୁ ପ୍ରତି ୧୦୦୦ ଲୋକଙ୍କ ମଧ୍ୟରୁ ପ୍ରାୟ ୪ଜଣ ପ୍ରଭାବିତ ହୋଇଥାଆନ୍ତି । ବୟସ ବୃଦ୍ଧି ସହିତ ଅବସ୍ଥା ଅଧିକ ସାଧାରଣ ହୋଇଯାଏ । ଏହା ପ୍ରଥମେ ୧୯୫୬ ମସିହାରେ ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲା ଏବଂ ଡିକେନ୍ସିଆନ୍ ଚରିତ୍ରକୁ ଦର୍ଶାଇ "ପିକୱିକିଆନ୍ ସିଣ୍ଡ୍ରୋମ" ଭାବରେ ଜଣାଶୁଣା ଥିଲା ।

## ଆଧାର
ଇଓସିନୋଫିଲିଆ ଏବଂ ଦୈହିକ ଲକ୍ଷଣ ସହିତ ଔଷଧ ଲାଲିମା

ଇଓସିନୋଫିଲିଆ ଏବଂ ଦୈହିକ ଲକ୍ଷଣ **ସହିତ ଔଷଧ ଲାଲିମା** (ଇଂରାଜୀ ଭାଷାରେ **Drug rash with eosinophilia and systemic/ ଡ୍ରେସ/** **DRESS**) ବା ଡ୍ରେସ ସିଣ୍ଡ୍ରୋମ ଏକ ପ୍ରକାର ସାଂଘାତିକ ପ୍ରତିକ୍ରିୟା ଯାହା କିଛି ନିର୍ଦ୍ଦିଷ୍ଟ ଔଷଧ ପ୍ରତି ହୁଏ । ଏହାର ଲକ୍ଷଣ ମଧ୍ୟରେ ଲାଲିମା, ଜ୍ୱର, ଫୁଲିଯାଇଥିବା ଲିମ୍ଫ ନୋଡ, ରକ୍ତ ଅସ୍ୱାଭାବିକତା (ଉଚ୍ଚ ସ୍ତରର  ଇଓସିନୋଫିଲ, ଅସ୍ୱାଭାବିକ ଲିମ୍ଫୋସାଇଟ୍) ଏବଂ ଅଙ୍ଗ ପ୍ରଦାହ ହୋଇପାରେ । ବିପଦ କାରକ ମଧ୍ୟରେ ଜେନେଟିକ୍ସ ଅନ୍ତର୍ଭୁକ୍ତ ଅଟେ । ଚିକିତ୍ସା ଆପତ୍ତିଜନକ ଔଷଧ ବନ୍ଦ କରିବା ଏବଂ ସହାୟକ ଯତ୍ନ ପ୍ରଦାନ କରାଯାଏ ।

**ଡ୍ରେସ** ସିଣ୍ଡ୍ରୋମ ଏକ ବିରଳ ଅବସ୍ଥା ଯାହା ବର୍ଷକୁ ପ୍ରାୟ ୧୦୦,୦୦୦ ଲୋକଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରିଥାଏ |  ଯେଉଁମାନେ ବାତରୋଧୀ ଔଷଧ ନିଅନ୍ତି ସେମାନଙ୍କ ମଧ୍ୟରୁ ପ୍ରାୟ ୧୦,୦୦୦ ଲୋକରେ ଜଣେ ପ୍ରଭାବିତ ହୁଏ । ପୁରୁଷ ଏବଂ ମହିଳା ସମାନ ଭାବରେ ପ୍ରଭାବିତ ହୁଅନ୍ତି । ସାମ୍ପ୍ରତିକ ଶବ୍ଦ ୧୯୯୬ ମସିହାରେ ବ୍ୟବହୃତ ହେଲା; ଯଦିଓ ୧୯୪୦ ଦଶକରେ ପ୍ରଥମେ ବର୍ଣ୍ଣନା କରାଯିବା ପରଠାରୁ ଏହି ଅବସ୍ଥା ଅନ୍ୟାନ୍ୟ ନାମଦ୍ୱାରା ଜଣାଶୁଣା ଥିଲା ।

## ଆଧାର
ପାବକ କାନୁନଗୋ

**ପାବକ କାନୁନଗୋ** (୧୬ ଜାନୁଆରୀ ୧୯୪୭–୩୦ ଅକ୍ଟୋବର ୨୦୨୪) ଜଣେ ଓଡ଼ିଆ ପ୍ରାବନ୍ଧିକ ଥିଲେ । ନିଜ ଜୀବନୀ ପୁସ୍ତକ *ଓଡ଼ଶା ଓ ଗାନ୍ଧୀ* ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଅଭିଧାନକାର ବିନୋଦ କାନୁନଗୋ ତାଙ୍କର ପିତା ।

## ସଂକ୍ଷିପ୍ତ ଜୀବନୀ
ପାବକ କାନୁନଗୋ ୧୯୪୭ ଜାନୁଆରୀ ୧୬ରେ କଟକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ସ୍ୱାଧୀନତା ସଂଗ୍ରାମୀ ତଥା ଓଡ଼ିଆ ଭାଷାକୋଷ *ଜ୍ଞାନମଣ୍ଡଳ*ର ସ୍ରଷ୍ଟା ବିନୋଦ କାନୁନଗୋ ତାଙ୍କର ପିତା । ସେ କେନ୍ଦୁପତ୍ର ଓ ଓଡ଼ିଶା ରାଜନୀତି ଉପରେ ଗବେଷଣା କରି ଉତ୍କଳ ବିଶ୍ୱବିଦ୍ୟାଳୟରୁ ଡକ୍ଟରେଟ ପାଇଥିଲେ । ଉଚ୍ଚଶିକ୍ଷା ପରେ ସେ ଖ୍ରୀଷ୍ଟ ମହାବିଦ୍ୟାଳୟରୁ ରାଜନୀତି ବିଜ୍ଞାନରେ ପ୍ରାଧ୍ୟାପକ ତଥା ବିଭାଗ ମୁଖ୍ୟ ଭାବେ କାର୍ଯ୍ୟକରିଥିଲେ ଓ ସେଠାରୁ ସେହି ପଦରୁ ଅବସର ନେଇଥିଲେ । ସେ ବିଭିନ୍ନ ଓଡ଼ିଆ ଖବର କାଗଜରେ ଭାରତୀୟ ସ୍ୱାଧୀନତା ସଂଗ୍ରାମ ବାବଦରେ ସ୍ତମ୍ଭ ରଚନା କରିଥିଲେ ।

୨୦୨୪ ମସିହା ଅକ୍ଟୋବର ୩୦ ତାରିଖରେ କଟକଠାରେ ତାଙ୍କର ଦେହାନ୍ତ ହୋଇଥିଲା ।

## ରଚନାବଳୀ
* *ଓଡ଼ିଶା ଓ ଗାନ୍ଧୀ*
* *ଆମ ଜାତିସଂଘ*
* ''ଗାନ୍ଧୀ, ସ୍ୱାଧୀନତା ସଂଗ୍ରାମ ଓ ସ୍ୱରାଜ ଆଶ୍ରମ

## ସମ୍ମାନ ଓ ପୁରସ୍କାର
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (୨୦୦୧)

## ଆଧାର
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ପ୍ରାବନ୍ଧିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଜରୁରୀକାଳୀନ ଜନ୍ମ ନିୟନ୍ତ୍ରଣ

**ଜରୁରୀକାଳୀନ ଜନ୍ମ ନିୟନ୍ତ୍ରଣ**, (ଇଂରାଜୀ ଭାଷାରେ  **Emergency birth control**) ଯାହାକୁ **ଜରୁରୀକାଳୀନ ଗର୍ଭନିରୋଧକ** ( **EC** ) ମଧ୍ୟ କୁହାଯାଏ, ଏହା ଏକ ଜନ୍ମ ନିରୋଧ ପଦକ୍ଷେପ ଯାହା ଯୌନ ସମ୍ଭୋଗ  ପରେ ଗର୍ଭଧାରଣକୁ ରୋକିବା ପାଇଁ ବ୍ୟବହୃତ ହୁଏ । ଅସୁରକ୍ଷିତ ଯୌନ ସମ୍ଭୋଗ  ପରେ ଏହା ବ୍ୟବହୃତ ହୋଇପାରେ କିମ୍ବା ଯେତେବେଳେ ଚିନ୍ତା କରାଯାଏ ଯେ ବର୍ତ୍ତମାନ ବ୍ୟବହୃତ ଜନ୍ମ ନିୟନ୍ତ୍ରଣ ପଦ୍ଧତି ପ୍ରଭାବଶାଳୀ ନୁହେଁ |  ଏହାର ପ୍ରକାର ଉପରେ ନିର୍ଭର କରି ଏହାକୁ ଯଥାଶୀଘ୍ର ବ୍ୟବହାର କରାଯିବା ଉଚିତ, ଯୌନ ସମ୍ପର୍କର ପରବର୍ତ୍ତୀ ୫ ଦିନ  ପର୍ଯ୍ୟନ୍ତ ବ୍ୟବହାର କରାଯାଇପାରେ । ବଟିକା ମଧ୍ୟରେ ଉଲିପ୍ରିଷ୍ଟଲ ଆସେଟେଟ, ଲେଭୋନୋରଜେସ୍ଟ୍ରେଲ  ଏବଂ ମିଳିତ ଜନ୍ମ ନିୟନ୍ତ୍ରଣ ବଟିକା (CBCPs) ଉପଲବ୍ଧ ଅଟେ ।  ଜରୁରୀକାଳୀନ ଜନ୍ମ ନିୟନ୍ତ୍ରଣ ଫଳରେ ଗର୍ଭପାତ ହୁଏ ନାହିଁ କିମ୍ବା ଗର୍ଭବତୀ ହୋଇ ସାରିଥିଲେ ଗର୍ଭସ୍ଥ ଶିଶୁର କ୍ଷତି ସାଧନ କରେ ନାହିଁ ।  ଲେଭୋନୋରଜେସ୍ଟ୍ରେଲ ସାଧାରଣତଃ ବ୍ୟବହୃତ ହେଉଥିବାବେଳେ ଆଇୟୁଡି କ୍ୱଚିତ୍ ଜରୁରୀକାଳୀନ ଜନ୍ମ ନିୟନ୍ତ୍ରଣ ଭାବରେ ବ୍ୟବହୃତ ହୁଏ । 

## ଆଧାର
ଇଲୋରା ଗହର

**ଇଲୋରା ଗହର** ଜଣେ ବଙ୍ଗଳାଦେଶୀ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । *ସୁରଜ ଦିଗଲ ବାରି* (୧୯୭୯) କଥାଚିତ୍ର ପାଇଁ ଶ୍ରେଷ୍ଠ ଶିଶୁ କଳାକାର ଭାବରେ ତାଙ୍କୁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ।

## ବଛାବଛା କଥାଚିତ୍ର ଓ ନାଟକ 
* *ସୁରଜ ଦିଗଲ ବରି* - ୧୯୭୯
* *ଗଙ୍ଗଚିଲ* - ୧୯୮୦
* *ନାଟ ବୋଉ* - ୧୯୮୨
* *ଚୋରୁଇବାତି* - ୨୦୦୨
* *ବାଚେଲର* - ୨୦୦୪
* * ୬୯ * - ୨୦୦୫
* *ଚିକେନ୍ ଟିକ୍କା ମସାଲା* - ୨୦୧୦
* *ମଧୁମତି* - ୨୦୧୧
* *ଛବିଆଲ ରିଇଉନିଅନ୍* - ୨୦୧୭
* *ଆବ୍ବାସ୍* (୨୦୧୯)
* *ଲାଲ ମୋରୋଗେର ଝୁଟି* (୨୦୨୧)

## ପୁରସ୍କାର ଓ ନାମାଙ୍କନ 
**ଜାତୀୟ ଚଳଚ୍ଚିତ୍ର ପୁରସ୍କାର**

## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
କୋରିଓଆମ୍ନିଓନାଇଟିସ

**କୋରିଓଆମ୍ନିଓନାଇଟିସ**, (ଇଂରାଜୀ ଭାଷାରେ  **Chorioamnionitis**) ଅନ୍ୟ ନାମ **ଇଣ୍ଟ୍ରା-ଆମ୍ନିଓଟିକ ପ୍ରଦାହ** 

(ଆଇଏଆଇ/ **IAI**), ହେଉଛି ଏକ ରୋଗ ଯେଉଁଥିରେ ଭ୍ରୁଣ ପରଦା,  ଉଲ୍ୱଜଳ/ଆମ୍ନିଓଟିକ ତରଳ ପଦାର୍ଥ କିମ୍ବା ପ୍ରାସେଣ୍ଟା ସଂକ୍ରମଣ ହେତୁ ସାଧାରଣତଃ ପ୍ରଦାହ ହୁଏ ।   ଏହାର ଲକ୍ଷଣ ମଧ୍ୟରେ ଜ୍ୱର, ପେଟ ଯନ୍ତ୍ରଣା, ମା କିମ୍ବା ଶିଶୁର ଦୃତ ହୃଦ୍‌ଗତି, କିମ୍ବା ଅସ୍ୱାଭାବିକ ଯୋନୀସ୍ରାବ ନିର୍ଗତ ହୁଏ । ନବଜାତ ଶିଶୁର ଜଟିଳତା ମଧ୍ୟରେ ନିମୋନିଆ, ମେନିଞ୍ଜାଇଟିସ୍, ସେପ୍ସିସ, ଅବଧିପୂର୍ବ ପ୍ରସବ ଏବଂ ମସ୍ତିଷ୍କ ପାଲସି/ଅଙ୍ଗ ଅଚଳନ ହୋଇପାରେ।  ମା’ର ହେଉଥିବା ଜଟିଳତା ମଧ୍ୟରେ ପ୍ରସବପର ରକ୍ତସ୍ରାବ, ଏଣ୍ଡୋମେଟ୍ରାଇଟିସ୍, ସେପସିସ ଏବଂ ବୟସ୍କମାନଙ୍କ ଶ୍ୱାସକ୍ରିୟା ସମସ୍ୟା ସିଣ୍ଡ୍ରୋମ ହୋଇପାରେ । ଅନ୍ତର୍ନିହିତ ପ୍ରଣାଳୀରେ ସାଧାରଣତଃ  ଯୋନୀପଥରୁ ଗର୍ଭାଶୟକୁ ଯାଉଥିବା ଜୀବାଣୁ ଯୋଗୁ ହୋଇପାରେ । ଏହା ପ୍ରଦାହ ସୃଷ୍ଟି କରେ ଯାହା ଗର୍ଭାଶୟ ସଂକୋଚନକୁ ପ୍ରୋତ୍ସାହିତ କରେ ଓ ସେଥି ଯୋଗୁ ଅବଧିପୂର୍ବ ପ୍ରସବ ହୋଇପାରେ । ପ୍ରସବ ସମୟରେ ୧୦ରୁ ୪୦% ଜ୍ୱର ଯୋଗୁ ଏହା ହୁଏ ।

## ଆଧାର
ଲୁସି ତୃପ୍ତି ଗୋମେଜ

**ଲୁସି ତୃପ୍ତି ଗୋମେଜ** ଜଣେ ବଙ୍ଗଳାଦେଶୀ ମଞ୍ଚ ଓ କଥାଚିତ୍ର ଅଭିନେତ୍ରୀ । ସେ *ଉତ୍ତରେର ସୁର* (୨୦୧୨) କଥାଚିତ୍ରରେ ଅଭିନୟ ପାଇଁ ଶ୍ରେଷ୍ଠ ସହ-ଅଭିନେତ୍ରୀ ଭାବରେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ।

## ପ୍ରାରମ୍ଭିକ ଜୀବନ ଓ ପୃଷ୍ଠଭୂମି 
୧୯୯୫ ମସିହାରେ, ସେ *ଥିଏଟର ସେଣ୍ଟର* ଟ୍ରୁପ୍ ସହିତ ଜଡ଼ିତ ହୋଇଥିଲେ ।

### ଅଭିନୀତ ମଞ୍ଚ ନାଟକ 
* *ଆରୋଜ ଚରିତାମୃତ*
* *ବିଚ୍ଛୁ*
* *ମୃତ ମାନୁଷେର ଛାୟା*
* *ଡାଲିମ କୁମାର*
* *ମାୟେର ମୁଖ*
* *ଦି ସର୍ଭେଣ୍ଟ ଅଫ ଟୁ ମାଷ୍ଟର୍ସ*

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
୧୯୩୬-୧୯୩୯ ପାଲେଷ୍ଟାଇନ ଆରବ ବିଦ୍ରୋହ

ବ୍ରିଟିଶ ପ୍ରଶାସନ ବିରୁଦ୍ଧରେ ମ୍ୟାଣ୍ଡେଟୋରି ପାଲେଷ୍ଟାଇନରେ ପାଲେଷ୍ଟିନୀ ଆରବୀୟମାନେ କରିଥିବା ଏକ ଜଣାଶୁଣା ବିଦ୍ରୋହ ପରେ **ମହାବିଦ୍ରୋହ** **(ଗ୍ରେଟ ରିଭୋଲ୍ଟ)**, **ପାଲେଷ୍ଟାଇନ ମହାବିଦ୍ରୋହ** (ଗ୍ରେଟ ପାଲେଷ୍ଟାଇନ ରିଭୋଲ୍ଟ), ବା **ପାଲେଷ୍ଟାଇନ ବିପ୍ଳବ** ଭାବରେ ଜଣାଶୁଣା । ଏହା ୧୯୩୬ରୁ ୧୯୩୯ ଯାଏ ଚାଲିଥିଲା । ଏହି ଆନ୍ଦୋଳନ ବ୍ରିଟିଶ ଔପନିବେଶିକ ଶାସନରୁ ସ୍ୱାଧୀନତା ଏବଂ ଜିଓନବାଦକୁ ବ୍ରିଟିଶ କର୍ତ୍ତୃପକ୍ଷଙ୍କ ସମର୍ଥନର ଅନ୍ତ ଚାହୁଁଥିଲା । ବ୍ରିଟେନ ପାଲେଷ୍ଟାଇନରେ ଏକ ଇହୁଦୀ ଦେଶ ପ୍ରତିଷ୍ଠା କରିବାକୁ ଚାହୁଁଥିଲା ଏବଂ ତାହାର ସହଯୋଗୀ ପ୍ରଭାବ ଆଦି ଅଧିବାସୀ ସଂଖ୍ୟାଗରିଷ୍ଠ ଆରବଙ୍କୁ ଅଣଦେଖା ଏବଂ ବାସଚ୍ୟୁତ କରିଥିଲା ।

ୟୁରୋପୀୟ ଇହୁଦୀ ପ୍ରବାସୀଙ୍କ ଆଗମନ କାରଣରୁ ଏକ ବିଦ୍ରୋହ ଘଟିଥିଲା । ଏହି ସମୟରେ ଗ୍ରାମୀଣ ଫେଲାହୀମାନେ ଭୂମିହୀନ ହୋଇ ଘୋର ଦାରିଦ୍ର୍ୟରୁ ବର୍ତ୍ତିବା ପାଇଁ ନଗର କେନ୍ଦ୍ରସବୁକୁ ଯାଉଥିଲେ ଏବଂ ସାମାଜିକ ଭାବରେ ଅବହେଳିତ ହୋଇଥିଲେ । ୧୯୨୦ରେ ତେଲ ହାଇ ଯୁଦ୍ଧ ପରେ ଇହୁଦୀ ଏବଂ ଆରବୀୟମାନେ ଆକ୍ରମଣ ଏବଂ ପ୍ରତି-ଆକ୍ରମଣ ଚକ୍ରରେ ଜଡ଼ିତ ଥିଲେ । କାସାମୀ ଦଳଦ୍ୱାରା ଦୁଇ ଇହୁଦୀଙ୍କ ହତ୍ଯା ଏବଂ ପ୍ରତିଶୋଧରେ ଦୁଇ ଆରବ ଶ୍ରମିକଙ୍କୁ ଇହୁଦୀ ବନ୍ଧୁକଧାରୀଙ୍କଦ୍ୱାରା ହତ୍ଯା ଘଟଣା  ସମଗ୍ର ପାଲେଷ୍ଟାଇନରେ ହିଂସା ଉତ୍ତେଜିତ କରିଥିଲା । ବିଶୃଙ୍ଖଳାର ମାସେ ପରେ ଆରବ ଉଚ୍ଚ କମିଟି ସଭାପତି ତଥା ଜେରୁଜେଲମର ମୁଫତି ଅମିନ ଅଲ-ହୁସେନି ୧୯୩୬ ମଇ ୧୬ ତାରିଖକୁ 'ପାଲେଷ୍ଟାଇନ ଦିବସ' ଭାବେ ଘୋଷଣା କରି ଏକ ସାଧାରଣ ଧର୍ମଘଟ ଡାକରା ଦେଇଥିଲେ । ଯିଶୁଭ ନେତା ଡେଭିଡ ବେନ-ଗୁରିଏନ ଆରବ ଘଟଣାସବୁକୁ ବର୍ଦ୍ଧିତ ଇହୁଦୀ ଅର୍ଥନୈତିକ ଶକ୍ତି ପାଇଁ ଭୟ, ବ୍ୟାପକ ଇହୁଦୀ ପ୍ରବାସକୁ ବିରୋଧ ଏବଂ ଜିଅନବାଦ ସହିତ ବ୍ରିଟିଶ ପରିଚୟର ଭୟ ଭାବରେ ବର୍ଣ୍ଣନା କରିଥିଲେ ।

ସାଧାରଣ ଧର୍ମଘଟ ୧୯୩୬ ଏପ୍ରିଲରୁ ଅକ୍ଟୋବର ପର୍ଯ୍ୟନ୍ତ ଚାଲିଥିଲା । ଏହି ବିଦ୍ରୋହକୁ ପ୍ରାୟତଃ ଦୁଇଟି  ନିର୍ଦ୍ଦିଷ୍ଟ ସୋପାନ ଦୃଷ୍ଟିରୁ ବିଶ୍ଳେଷଣ କରାଯାଏ । ପ୍ରଥମଟି ସ୍ୱତଃ ଲୋକପ୍ରିୟ ପ୍ରତିରୋଧ ଭାବରେ ଆରମ୍ଭ ହୋଇଥିଲା । ଏହା ସହରୀ ଏବଂ ଅଭିଜାତ ଆରବ ଉଚ୍ଚ କମିଟିଦ୍ୱାରା ଜବତ ହୋଇ ଏକ ଆନ୍ଦୋଳନକୁ ସଂଗଠିତ କରିଥିଲା ଆଉ ଏକ ରାଜନୈତିକ ଫଳ ହାସଲ ସକାଶେ ମୁଖ୍ୟତଃ ଧର୍ମଘଟ ଏବଂ ଅନ୍ୟାନ୍ୟ ରାଜନୈତିକ ବିରୋଧ ଉପରେ ଧ୍ୟାନ ଦେଇଥିଲା । ଅକ୍ଟୋବର ୧୯୩୬ ସୁଦ୍ଧା ବ୍ରିଟିଶ ପ୍ରଶାସନ ରାଜନୈତିକ ରିହାତି, ଆନ୍ତର୍ଜାତୀୟ କୂଟନୀତି (ଇରାକ, ସାଉଦି ଆରବ, ଟ୍ରାନ୍ସଜର୍ଡାନ ଏବଂ ୟେମେନ ଶାସକମାନଙ୍କ ସମେତ) ଏବଂ ସାମରିକ ଆଇନ ଧମକ ବ୍ଯବହାର କରି ଏହି ସୋପାନକୁ ପରାସ୍ତ କରିଥିଲା । ଦ୍ୱିତୀୟ ସୋପାନ ୧୯୩୭ରେ ଶେଷଭାଗରେ ଆରମ୍ଭ ହୋଇଥିଲା ଏବଂ ଏହା ସେହି ବର୍ଷ ବ୍ରିଟିଶ ଦମନରୁ ଉତ୍ତେଜିତ ଏକ କୃଷକ ନେତୃତ୍ୱାଧୀନ ଏକ ପ୍ରତିରୋଧ ଆନ୍ଦୋଳନ । ଏଥିରେ ବ୍ରିଟିଶ ସେନା କିଛି ଗ୍ରାମ ବିଦ୍ରୋହକୁ ସମର୍ଥନ କରୁଥିବା ସନ୍ଦେହ କରି ସେଗୁଡ଼ିକୁ ଅଧିକରୁ ଅଧିକ ଲକ୍ଷ୍ୟ କରୁଥିଲା । ଏହି ସୋପାନରେ ସମଗ୍ର ଜନସଂଖ୍ଯାକୁ ଭୟଭୀତ କରିବା ଏବଂ ବିଦ୍ରୋହ ପାଇଁ ଲୋକପ୍ରିୟ ସମର୍ଥନକୁ ଦୁର୍ବଳ କରିବା ଉଦ୍ଦେଶ୍ୟରେ ଦମନକାରୀ ପଦକ୍ଷେପ ବ୍ୟବହାର କରି ବ୍ରିଟିଶ ସେନା ଏବଂ ପାଲେଷ୍ଟାଇନ ପୋଲିସ ବାହିନୀ ବିଦ୍ରୋହକୁ ନିର୍ମମ ଭାବରେ ଦମନ କରିଥିଲେ । ଆରବ ପକ୍ଷରେ ନଶାଶିବି ଗୋଷ୍ଠୀ ବେଶୀ ପ୍ରଭାବଶାଳୀ ଭୂମିକାରେ ଥିଲା । ତାହାର ଏନଡିପି ଦଳ ଅମିନ ଅଲ-ହୁସେନିଙ୍କ ଉଗ୍ରବାଦୀ ଗୋଷ୍ଠୀ ନେତୃତ୍ୱରେ ବିଦ୍ରୋହୀ ଆରବ ଉଚ୍ଚ ସମିତିରୁ ଶୀଘ୍ର ପ୍ରତ୍ୟାହାର କରିନେଇଥିଲା । ତା' ପରେ ଏହା ବ୍ରିଟିଶମାନଙ୍କ ପକ୍ଷ ନେଇଥିଲା । ଏହା ଜାତୀୟତାବାଦୀ ଏବଂ ଜିହାଦୀ ଆରବ "ଫଇଜଲ" ଦଳ  (ଆକ୍ଷରିକ "ଦଳ") ବିରୁଦ୍ଧରେ ବ୍ରିଟିଶ ସେନା ସହ ମିଶି "ଫଇଜଲ ଅଲ-ସଲାମ" ("ଶାନ୍ତି ଦଳ") ପଠାଇଥିଲା) ।
ଶ୍ରେଣୀ:Articles with permanently dead external links
ଶ୍ରେଣୀ:All articles with dead external links
ଶ୍ରେଣୀ:CS1 French-language sources (fr)
ଶ୍ରେଣୀ:Articles containing Arabic-language text
ଗର୍ଭାଶୟଗ୍ରୀବା ପ୍ରଦାହ

**ଗର୍ଭାଶୟଗ୍ରୀବା ପ୍ରଦାହ** ବା ସର୍ଭିସାଇଟିସ (ଇଂରାଜୀ ଭାଷାରେ  **Cervicitis**) କୁହାଯାଏ ଯେତେବେଳେ ଗର୍ଭାଶୟ ଗ୍ରୀବାରେ ପ୍ରଦାହ ହୁଏ । ଏହାର ଲକ୍ଷଣ ମଧ୍ୟରେ ଯୋନୀରୁ ନିଷ୍କାସନ, ଯୋନୀ ଦାଗ, ପରିସ୍ରା କରିବା ସହିତ ଜ୍ୱାଳା ଏବଂ ଯନ୍ତ୍ରଣାଦାୟକ ଯୌନକ୍ରିୟା  ହୋଇପାରେ; ଯଦିଓ କେତେକ ରୋଗୀଙ୍କର କୌଣସି ଲକ୍ଷଣ ଦେଖାଯାଏ ନାହିଁ । ରୋଗ ଜଟିଳ ହେଲେ ଏଣ୍ଡୋମେଟ୍ରାଇଟିସ୍ କିମ୍ବା ପେଲଭିକ୍ ଇନଫ୍ଲାମେଟୋରୀ ରୋଗ (PID) ହୋଇପାରେ । ଏହା ତୀବ୍ର କିମ୍ବା ସ୍ଥାୟୀ/କ୍ରନିକ୍ ହୋଇପାରେ । ଶୁଦ୍ଧ ଗର୍ଭାଶୟଗ୍ରୀବା ନିଷ୍କାସନ, ଲାଲ ରଙ୍ଗ କିମ୍ବା ସହଜ ରକ୍ତସ୍ରାବ ହେଉଥିଲେ ରୋଗ ନିର୍ଣ୍ଣୟ ସମର୍ଥିତ ହୁଏ । ଏହା ସାଧାରଣତ ୧୫ରୁ ୨୪ ବର୍ଷ ବୟସର ମହିଳାମାନଙ୍କଠାରେ ହୋଇଥାଏ ଯେଉଁମାନେ ଯୌନ ସକ୍ରିୟ ଅଟନ୍ତି ।ଏହାର ଗୁରୁତ୍ୱ ୧୯୮୪ ମସିହାରୁ ଲିପିବଦ୍ଧ ହୋଇଛି ।

## ଆଧାର
କେଶବ ଚନ୍ଦ୍ର ମେହେର

**କେଶବ ଚନ୍ଦ୍ର ମେହେର** (୨୪ ଡିସେମ୍ବର ୧୯୨୪–୨୦୦୮) ଜଣେ ଭାରତୀୟ ଓଡ଼ିଆ-ଭାଷୀ କବି, ଗବେଷକ, ଅନୁବାଦକ ଓ ବୁଣାକାର ଥିଲେ । ସେ ନିଜ ଅନୁବାଦ କୃତି *କନ୍ନଡ଼ ଲଘୁକଥା* ପାଇଁ ୧୯୯୬ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ରଚନାବଳୀ 
* ପ୍ରଭା ଖୈତାନ, *କନ୍ନଡ଼ ଲଘୁକଥା*
* ପ୍ରଭା ଖୈତାନ, *ଅହଲ୍ୟା*
* ଦି ଓରିସାନ୍ ଆର୍ଟ ଅଫ୍ ଉଇଭିଂ ୧୯୯୫

## ପୁରସ୍କାର ଓ ସମ୍ମାନ 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୯୬ (*କନ୍ନଡ଼ ଲଘୁକଥା*)

## ଆଧାର 
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ବୁଣାକାର
ଶ୍ରେଣୀ:ଓଡ଼ିଆ ଲୋକ
ଗୋବିନ୍ଦଚନ୍ଦ୍ର ସାହୁ

**ଗୋବିନ୍ଦ ଚନ୍ଦ୍ର ସାହୁ** (୧୩ ମଇ ୧୯୪୨), ଜଣେ ଓଡ଼ିଆ ଅନୁବାଦକ । ୨୦୦୧ ମସିହାରେ ସେ ନିଜ ଅନୁବାଦ ପୁସ୍ତକ "ହଜାରେ ଚଉରାଶୀର ମା" ପାଇଁ ସେ "ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର" ଲାଭ କରିଛନ୍ତି ।

## ସଂକ୍ଷିପ୍ତ ଜୀବନୀ 
ଗୋବିନ୍ଦ ଇଞ୍ଜିନିୟରିଂରେ ଉପାଧ୍ୟୁତ୍ତର ଶିକ୍ଷା ଲାଭ କରିଥିଲେ । ସହକାରୀ ଯନ୍ତ୍ରୀ, ନିର୍ବାହୀ ଯନ୍ତ୍ରୀ ଓ ଅଧିକ୍ଷଣ ଯନ୍ତ୍ରୀ ଭାବେ ବିଭିନ୍ନ ସମୟରେ ପାରାଦୀପ ବନ୍ଦର, ରେଙ୍ଗାଲି ବନ୍ଧ ଯୋଜନା, ସମଲ ବ୍ୟାରେଜ, ମହାନଦୀ ବ୍ୟାରେଜ, ଚିତ୍ରୋତ୍ପଳା ଜଳସେଚନ ପ୍ରକଳ୍ପ, ନରାଜ ବ୍ୟାରେଜ ଆଦିର ଅନୁସନ୍ଧାନ, ପ୍ଲାନିଂ, ଡିଜାଇନ ଓ ନିର୍ମାଣ କାର୍ଯ୍ୟ ପରିଚାଳନା କରିଥିଲେ । ୧୯୮୨ରେ ବିଶ୍ୱବ୍ୟାଙ୍କ ସହାୟତାରେ ଆମେରିକା, କୋରିଆ, ଫ୍ରାନ୍ସ ଓ ମରକ୍କୋ ପ୍ରଭୃତି ଦେଶ ଭ୍ରମଣ କରି ଜଳସମ୍ପଦର ବ୍ୟବହାର ଓ ପରିଚାଳନା ସମ୍ପର୍କରେ ପ୍ରତ୍ୟକ୍ଷ ଜ୍ଞାନ ଆହରଣ କରିପାରିଥିଲେ । ଲୋକପ୍ରିୟ ବିଜ୍ଞାନ ସମ୍ବନ୍ଧରେ ସନ୍ଦର୍ଭ ଓ ଗବେଷଣାମୂଳକ ପ୍ରବନ୍ଧ ବିଭିନ୍ନ ପତ୍ରପତ୍ରିକାରେ ପ୍ରକାଶିତ । ୨୦୦୭ରୁ ସେ 'ମହାନଦୀ' ପତ୍ରିକା ସଂପାଦନା କରିଆସିଛନ୍ତି । ତାଙ୍କ ରଚିତ 'ଭଜ ଗୋବିନ୍ଦମ୍'ର ଭାଷ୍ୟ ବଙ୍ଗଳା, ହିନ୍ଦୀ, ଗୁଜରାଟୀ, ସଂସ୍କୃତ ଓ ଇଂରାଜୀରେ ଅନୂଦିତ ଏବଂ 'ଭର୍ତ୍ତୃହରି ନୀତିଶତକ"ର ଭାଷ୍ୟ ବଙ୍ଗଳାରେ ଅନୂଦିତ । ତାଙ୍କ ପତ୍ନୀ ପ୍ରିୟମ୍ବଦା ସାହୁ ମଧ୍ୟ ଜଣେ ଅନୁବାଦିକା ।

## ରଚନାବଳୀ 
ଅନୁବାଦ
*
* ''ବିମଳ ମିତ୍ରଙ୍କ 'ପଇସା ପରମେଶ୍ୱର' ୧୯୯୨*
* *ଭାରତୀୟ କରଣ ୧୯୭୭*
* *ମାନିକ ବନ୍ଦୋପାଧ୍ୟାୟଙ୍କ 'ପଦ୍ମାନଦୀର ମାଝି' ୧୯୯୨*
* *ଭର୍ତ୍ତୃହରିକୃତ ନୀତିଶତକ : ଏକ ଅଧ୍ୟୟନ*
* *ହଜାରେ ଚଉରାଶୀର ମା*
* *ଭଜ ଗୋବିନ୍ଦମ୍*
* *ବିମଳ କରଙ୍କ 'ଅସମୟ'*
* *ନରେନ୍ଦ୍ର କୋହଲିଙ୍କ 'ଅଭିଜ୍ଞାନ' (ଯୁଗ୍ମ: ମାନସୀ ପାତ୍ର)*
* *ବିଭୁତି ଭୁଷଣ ବନ୍ଦୋପାଧ୍ୟାୟଙ୍କ 'ପଥେର ପାଞ୍ଚାଳୀ' (ଯୁଗ୍ମ: ପ୍ରିୟମ୍ବଦା ସାହୁ)*
ଅନ୍ୟାନ୍ୟ

* *ଚିରନ୍ତନୀ (ଉଦ୍ଧୃତ ସଂଗ୍ରହ) ୧୯୭୨*
* *ଗୃହ ନିର୍ମାଣ*
* *ଗୃହ ନିର୍ମାଣ ଶୈଳୀ  (ଯୁଗ୍ମ: ଜୟଗୋପାଳ ଜେନା)*
* *ପ୍ରବନ୍ଧ ପଞ୍ଚବିଂଶତି*
* *ଚାଣକ୍ୟ ନୀତିଶ୍ଲୋକ : ଏକ ଚିନ୍ତନ ଓ ମନନ ୨୦୨୨, ୨୦୨୩''

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ) - ୨୦୦୧ (ହଜାରେ ଚଉରାଶୀର ମା)
* ଓଡ଼ିଶା ବିଜ୍ଞାନ ଏକାଡ଼େମୀ ପୁରସ୍କାର ୧୯୯୬
* ଇନିଷ୍ଟିଚ୍ୟୁଟ୍ ଅଫ୍ ଇଞ୍ଜିନିୟର୍‌ସ୍, ଓଡ଼ିଶା ଶାଖା ତରଫରୁ ସ୍ୱର୍ଣ୍ଣପଦକ ଲାଭ

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ଅନୁବାଦକ
ବ୍ରହ୍ମାନନ୍ଦ ଦାସ

**ବ୍ରହ୍ମାନନ୍ଦ ଦାସ** (୨୩ ଅପ୍ରେଲ ୧୯୩୯-୨୬ ଡିସେମ୍ବର ୨୦୦୫) ଜଣେ ଭାରତୀୟ ଶିକ୍ଷାବିଦ୍, ଅଧ୍ୟାପକ ଓ ଓଡ଼ିଆ ଲେଖକ ଥିଲେ । ସେ ନିଜ ଅନୁବାଦ କବିତା ପୁସ୍ତକ *ପୃଥିବୀର ଆଦିବାସୀ ଲୋକକବିତା* ପାଇଁ ୧୯୯୭ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରରେ ସମ୍ମାନୀତ ହୋଇଥିଲେ ।

୨୦୦୫ ଡିସେମ୍ବର ୨୬ ତାରିଖରେ ତାଙ୍କର ୬୬ ବର୍ଷ ବୟସରେ ଦେହାନ୍ତ ହୋଇଥିଲା ।

## ଜୀବନୀ 
ବ୍ରହ୍ମାନନ୍ଦ ଦାସ ୧୯୩୯ ମସିହାରେ ଓଡ଼ିଶାର ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ ମଧ୍ୟ ବହୁ ପୂର୍ବରୁ ତାଙ୍କ ପରିବାର ଖ୍ରୀଷ୍ଟଧର୍ମ ଗ୍ରହଣ କରିଥିଲେ । ସେ ନିଜର ବାଲ୍ୟ ଓ କୈଶୋର ଶିକ୍ଷା ଯଥାକ୍ରମେ ବାରିପଦା ଓ ବାଲେଶ୍ବରରେ ସମାପନ କରିଥିଲେ । ପରେ ସେ ରେଭେନସାରୁ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ୧୯୬୪ରେ କେନ୍ଦ୍ରାପଡା ମହାବିଦ୍ୟାଳୟରେ ସେ ଅଧ୍ୟାପନା ଆରମ୍ଭ କଲେ । ସମୟ କ୍ରମେ ବିଭିନ୍ନ କଲେଜକୁ ବଦଳି ହୋଇଥିଲେ ମଧ୍ୟ ଶେଷରେ ସେ ଉପାଧ୍ୟକ୍ଷ ଭାବେ କେନ୍ଦ୍ରାପଡା କଲେଜରୁ ୨୦୦୫ରେ ଅବସର ନେଲେ । କେନ୍ଦ୍ରାପଡ଼ାରେ ସେ 'ଶ୍ରାବଣୀ ସାହିତ୍ୟ ସଂସଦ' ଗଠନ କରିଥିଲେ । 
## ରଚନାବଳୀ 
ବ୍ରହ୍ମାନନ୍ଦ କବିତା ସହ କିଛି ଉଲ୍ଲେଖନୀୟ ପ୍ରବନ୍ଧ ଓ ଅନୁବାଦ ପୁସ୍ତକମାନ ରଚନାକରିଥିଲେ । ସେ *ଗୋରେଖ ଗୀତା* ଓ କେତେକ ପ୍ରାଚୀନ ରଚନା ସଂପର୍କରେ ଆଲୋଚନା ମଧ୍ୟ କରିଥିଲେ । ସେ ମତ୍ସ୍ୟେନ୍ଦ୍ର ନାଥଙ୍କ *ମତ୍ସ୍ୟେନ୍ଦ୍ର ଗୀତା* ଗ୍ରନ୍ଥର ଆବିଷ୍କାରକ । ଅନୁବାଦ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କର *ଝର୍କା ବାହାରେ* କବିତା ଗ୍ରନ୍ଥ ଏକ ଉଲ୍ଲେଖନୀୟ ରଚନା । ତାଙ୍କର ବହୁ କବିତା ବଂଗଭାଷାରେ ଅନୁବାଦ ହୋଇ *ବ୍ରହ୍ମାନନ୍ଦ ଦାସେର କବିତା* ନାମରେ ପ୍ରକାଶିତ । ତାଙ୍କର ସାମଗ୍ରୀକ କୃତିସମୁହର ଆଲୋଚନା ଗ୍ରନ୍ଥ 'କବି ବ୍ରହ୍ମାନନ୍ଦ ଦାସ ପରିକ୍ରମା' ପ୍ରକାଶ ପାଇଛି ।

## କବିତା 
* *ଆଶାବରୀ* (୧୯୬୨)
* *ଧରଣୀ ଓ ଝରଣା* (୧୯୬୫)
* *ଅବିଶାପ* (୧୯୭୨)
* *ଝର୍କା ବାହାରେ* (୧୯୯୨)
* *ତାଳଗଛ* (୧୯୯୩)
* *ଜୀବନ ଯେମିତି* (୧୯୯୪)
* *ମାଟିର ମହୁରୀ* (୧୯୯୭)
* *ସକାଳ ଆସନ୍ନ* (୧୯୯୭)
* *ଯାତ୍ରା ସରେନା* (୧୯୯୭)
* *ମଣିଷ, ତୁମ ସାଥିରେ* (୧୯୯୮)
* *ଜଣେ ପଦାତିକର କବିତା* (୧୯୯୮)
* *ବ୍ରହ୍ମାନନ୍ଦ ଦାସଙ୍କ ଘର* (୨୦୦୧)
* *ପାଚିଲା ଧାନକ୍ଷେତ* (୨୦୦୫)
* *ଚିତ୍ରଶାଳାର ଗୀତ*
* *ପ୍ରଥମ ବର୍ଷା*
* *ଅନ୍ତରଙ୍ଗ ପୃଥିବୀ*
* *ଦ୍ରାକ୍ଷାଲତାର କାବ୍ୟ*

## ଅନୁବାଦ 
* *ପୃଥିବୀର ଆଦିବାସୀ ଲୋକକବିତା* (୧୯୯୪)
* *ଛାୟାସୂର୍ଯ୍ୟ* (୧୯୭୩)
* *ନୂତନ ପୃଥିବୀର କବିତା* (୧୯୮୯)
* *ଗ୍ରୀକ୍ କବିତା*
* *ଚେରିବନରେ ପ୍ରଥମ ସୂର୍ଯ୍ୟ* (୧୯୯୮)
* *ପ୍ରୀତିର ପୃଥିବୀ*

## ଆଲୋଚନା 
* *ସୃଷ୍ଟି ଓ କୃଷ୍ଟି* (୧୯୭୪)

## ସଂକଳନ/ସମ୍ପାଦନା 
* *ଖ୍ରୀଷ୍ଟଦାସ ସଞ୍ଚୟନ* (୧୯୭୪) (ଖ୍ରୀଷ୍ଟଦାସ ମହାନ୍ତିଙ୍କ ରଚନାବଳୀର ଆଂଶିକ ସଂକଳନ)
* *ଉତ୍ତରଣ* (କେନ୍ଦ୍ରାପଡ଼ା ମହାବିଦ୍ୟାଳୟର ମୁଖପତ୍ର)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ) ୧୯୯୭
* ଶ୍ରେଷ୍ଠ ଶିକ୍ଷକ ସମ୍ମାନ ୨୦୦୪ (ନିଖିଳ ଉତ୍କଳ ଶିକ୍ଷକ ମହାସଂଘ)
## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଲେଖକ
ଚିତ୍ରଲେଖା ଗୁହ

**ଚିତ୍ରଲେଖା ଗୁହ** ଜଣେ ବଙ୍ଗଳାଦେଶୀ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନ, ମଞ୍ଚ ଓ କଥାଚିତ୍ର ଜଗତରେ କାମ କରିନ୍ତି । *୭୧ ଏର୍ ମା ଜନନୀ* (୨୦୧୪) କଥାଚିତ୍ରରେ ଅଭିନୟ ପାଇଁ ତାଙ୍କୁ ଶ୍ରେଷ୍ଠ ସହ-ଅଭିନେତ୍ରୀ ଭାବେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା ।

## ଅଭିନୟ ଜୀବନ
୧୯୮୬ ମସିହାରେ *ଅବଭଣତରିଣ ଖଲାଧୁଲା* ନାଟକ ଜରିଆରେ ସେ ଅଭିନୟ ଜୀବନ ଆରମ୍ଭ କରିଥିଲେ । ୧୯୯୫ ମସିହାରେ, ସେ କଥାଚିତ୍ରରେ କାମ କରିବା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ, ଦୂରଦର୍ଶନ ଧାରାବାହିକରେ କାମ କରିଥିଲେ ।

### ଅଭିନୀତ କଥାଚିତ୍ର 
### ଅଭିନିତ ଧାରାବାହିକ 
* *ତୁଲିତେ ଆକା ସ୍ୱପ୍ନ* (୨୦୦୭)
* *ମେମ୍ ସାହେବ* (୨୦୦୮)
* *ଚିକେନ୍ ଟିକ୍କା ମସାଲା* (୨୦୧୦)
* *ନୋଅସାଲ୍*
* *ବିଦେଶୀ ବୋଉ* (୨୦୧୬)
* *ସ୍ୟେଡ ବାରିର୍ ବୋଉ* (୨୦୨୧)
* *ଅୟାନା* (୨୦୨୧)
* *ମଶ୍ରାଫେ ଜୁନିଅର୍* (୨୦୨୧)

## ବ୍ୟକ୍ତିଗତ ଜୀବନ
ସେ କଳା ନିର୍ଦ୍ଦେଶକ ଉତ୍ତମ ଗୁହଙ୍କୁ ବିବାହ କରିଛନ୍ତି । ସେମାନଙ୍କର ଦୁଇ ଝିଅ ଅର୍ନିଲା ଗୁହ ଓ ଅର୍ନିଶା ଗୁହ ଅଛନ୍ତି ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ